Φτάνει η κασέτα με τα μπάτζετ και τους νεαρούς Έλληνες... - Dum Spiro Spero\nΦτάνει η κασέτα με τα μπάτζετ και τους νεαρούς Έλληνες…\n163 Λεπτά Χρόνος Διαβασματός\nΠροσοχή: Ακολουθεί αντιδημοφιλές blog. Ο Βασίλης Παπαθεοδώρου γράφει για την κασέτα του Σαββατοκύριακου σε ΑΕΚ και Παναθηναϊκό… «Έλα ρε τίγρη, που πας με αυτό το μπάτζετ… Χωρίς μεταγραφές, δεν μπορείς να κερδίσεις ούτε τον Τζολάκη». Στην εποχή της κυριαρχίας των social media, ήταν η κεντρική άποψη μετά τον τελικό του Κυπέλλου. Είναι η κατά κόρον…\nΠροσοχή: Ακολουθεί αντιδημοφιλές blog. Ο Βασίλης Παπαθεοδώρου γράφει για την κασέτα του Σαββατοκύριακου σε ΑΕΚ και Παναθηναϊκό…\n«Έλα ρε τίγρη, που πας με αυτό το μπάτζετ… Χωρίς μεταγραφές, δεν μπορείς να κερδίσεις ούτε τον Τζολάκη». Στην εποχή της κυριαρχίας των social media, ήταν η κεντρική άποψη μετά τον τελικό του Κυπέλλου. Είναι η κατά κόρον άποψη που ακούστηκε, η κασέτα που φορέθηκε μετά από ένα ματς στο οποίο η ΑΕΚ έκανε ένα τυπικό σουτ στο τέρμα. Η μπάλα έφυγε από τα χέρια του άπειρου τερματοφύλακα, ο σέντερ φορ του 1,2 εκατ ευρώ έκανε «μυτάκι» στη μπάλα και ο τερματοφύλακας αποθεώθηκε γιατί είναι νεαρός Έλληνας. Άλλη κασέτα αυτή…\nΔώσε στον φίλαθλο ελπίδα, όραμα και φαντασία κι άστον να φαντάζεται Καραγκούνη τον Σερπέζη, Ελευθερόπουλο τον Τζολάκη, Παπασταθόπουλο τον Σβάρνα. Το ποδόσφαιρο είναι όμορφο γιατί δεν απαγορεύονται τα όνειρα.\nΚάπου μπάστα όμως. Το έντονο συναίσθημα είναι απαραίτητο στο ποδόσφαιρο, άλλωστε όλους αυτό μας κρατάει ζωντανό το ενδιαφέρον για ένα ανύπαρκτο, στην Ελλάδα προϊόν, αλλά πολλές φορές τυφλώνει, μπερδεύει, και δεν επιτρέπει να δούμε την αλήθεια κατάματα, βασιζόμενοι σε πραγματικά επιχειρήματα.\nΤο μπάτζετ της ΑΕΚ λοιπόν. Ναι είναι μικρό, μπορούσε να είναι μεγαλύτερο, θα έπρεπε να υπάρχουν στο ρόστερ της Ένωσης, 2-3 μεταγραφές ακόμα τύπου Λιβάγια. Να συμφωνήσουμε; Κι οι ακριβοπληρωμένοι παικταράδες της ΑΕΚ που ήταν το Σάββατο; Ο Ολιβέιρα που πριν τα ντέρμπι με τον Ολυμπιακό έχει πάντα νεύρα και μετράει μηδέν γκολ στα τέσσερα φετινά ματς, με αποκορύφωμα την ανεξήγητη εξαφάνιση του προχθές; Ο Λιβάγια που θέλει συμβόλαιο 1,5 εκατ. ευρώ κι έδωσε ασίστ-μήλο στο γκολ του Ολυμπιακού; Ο αρχηγός Μάνταλος των 700 χιλιάδων; Ο Βέρντε των 550 χιλιάδων; Ο Κρίστισιτς των 600; Κι όμως λοιπόν, οι καλύτεροι παίκτες της ΑΕΚ στο ματς ήταν αυτοί με τα μικρά συμβόλαια.\nΔεν ξέρω αν το έχουμε συνειδητοποιήσει αλλά το μπάτζετ της 11άδας που κατέβασε η ΑΕΚ στον τελικό ήταν πιθανότατα μεγαλύτερο από το μπάτζετ της 11άδας του Ολυμπιακού! Του Τζολάκη, του Μπουχουλάκη, του Τοροσίδη στο τελευταίο του ματς, του δεξιού μπακ Μπρούνο, του Μπα που ήταν εκτός χάρτη Μαρτίνς τον προηγούμενο Αύγουστο, του Σισέ από τη Β’ Γαλλίας, του Καμαρά από την Αζαξιό, του Μασούρα από τον Πανιώνιο…\nΟ Ολυμπιακός είχε δύο παίκτες με βαριά συμβόλαια: Τον Βαλμπουενά και τον Ελ Αραμπί.\nΜόνο για λόγους μπάτζετ δεν έχασε η ΑΕΚ!\nΈχασε γιατί δεν είχε σχέδιο, γιατί δεν το πίστευε, ούτε και ήξερε πως μπορούσε να διασπάσει τέτοια άμυνα, πολύ απλά γιατί δεν έχει δουλέψει σε αυτό. Έχασε γιατί ο Μαρτίνς παίζει τέλεια το transition, κλείδωσε την περιοχή, και πόνταρε μπροστά στην αθλητικότητα Καμαρά-Μασούρα και στην ποιότητα Βαλμπουενά-Ελ Αραμπί. Ο Πορτογάλος πήρε το ματς με ρόστερ ανάγκης, με τη διοίκηση απέναντι του να ρισκάρει το τρόπαιο μετακινώντας δυο φορές τον τελικό, εκτός αν πιστεύει κανείς ότι υπήρχε πιθανότητα να χάσει το ματς στις 26 Ιουλίου με Τσιμίκα, Ομάρ, Σεμέδο, Σα, Γκιγιέρμε. Ακόμα και στο εργοτάξιο της Αγιά-Σοφιάς να έπαιζαν…\nΠοιο μπάτζετ λοιπόν στον τελικό του Σαββάτου; Σοβαροί να είμαστε…\nΤο μπάτζετ κρίνει πολλά, δίνει εργαλεία στα χέρια των προπονητών, αυξάνει πιθανότητες αλλά δεν καθορίζει τα πάντα. Κι επειδή οι πιστοί αναγνώστες του SDNA δεν είναι πρόβατα, είναι στόχος από την πρώτη μέρα αυτός να επενδύσουμε σε ένα κοινό που σκέφτεται και δεν μασουλάει καραμέλες. Για αυτό άλλωστε είμαστε και πολλές φορές δυσάρεστοι.\nΤο ίδιο θα συμβεί και με τον Πογιάτος. Θα μπει στο στόχαστρο για αφελληνοποίηση, γιατί δεν παίζουν τα 23χρονα πιτσιρίκια και παίζουν οι Ισπανοί αλλά οφείλει να ζήσει ή να πεθάνει με τις δικές του ιδέες. Προφανώς και έκανε γκέλα με τον Κουρμπέλη, είναι ακόμα πιο προφανές ότι κι εκείνος δεν είναι βέβαιος για τη συνύπαρξη Μακέντα-Καρλίτος αλλά το ματς δεν το έχασε ούτε λόγω αυτής της διάταξης, ούτε φυσικά λόγω… μπάτζετ.\nΤο «πρόβλημα», αν μπορεί να το χαρακτηρίσει κάποιος έτσι, είναι ότι πήγε ένα ματς «αίμα κι άμμος» να το κερδίσει με μια σύνθεση ανάγκης, παίζοντας με τον τρόπο που έχει σχεδιάσει να παίξει στο μέλλον με άλλα υλικά. Το σχέδιο αφήνει υποσχέσεις, δίνει προοπτική, μόνο που αν κάποιος δεν του εξηγήσει πως πρώτα σώζεις την παρτίδα και μετά την κερδίζεις, δεν θα προλάβει να μας δείξει αυτό που σκέφτεται. Με τα μπακ στο ίδιο ύψος με τα χαφ, τους εξτρέμ σε ρόλο inside forwards, και άμεσες ανακτήσεις της μπάλας όπως επιτάσσει το σύγχρονο ποδόσφαιρο.\nΤέλος, η κασέτα με τους Έλληνες… Ο Παναθηναϊκός έπαιξε στην Τρίπολη με πέντε Έλληνες και έξι ξένους. Είχε 13 Έλληνες στην αποστολή και 7 ξένους. Μήπως πρέπει να έχουν και τατουάζ με ελληνική σημαία οι ξένοι για να έχουν δικαίωμα συμμετοχής; Εκτός αν ο ΠΑΟΚ στην πρεμιέρα, η ΑΕΚ και ο Ολυμπιακός στον τελικό (και οι τρεις ομάδες έπαιξαν με 4 Έλληνες στην 11άδα) ασχολήθηκαν με τις εθνικότητες των ποδοσφαιριστών.\nΈλληνας είναι και ο Τζόλης, μόνο που δεν παίζει λόγω εθνικότητας. Παίζει γιατί έβαλε γκολ στο πρώτο του ματς, στο δεύτερο έστειλε τον Τσιμίκα δυο φορές για χόρτα, στο τρίτο έβαλε δυο γκολ και μια ασίστ. Ο Μιχαηλίδης έκανε ένα λάθος πέναλτι με την ΑΕΚ και έπειτα, δέκα σωστά. Όχι λοιπόν, δεν πρέπει να παίζουν Έλληνες αν δεν αξίζουν, αν δεν εξελίσσονται, αν δεν δουλεύουν, αν δεν έχουν προοπτική, αν είναι αργοί ή άμυαλοι. Και επίσης, «ταλέντα» στα 22-23 μόνο στην Ελλάδα βλέπουμε…\nΕίναι φανερό, ακόμα και πριν την ήττα από τον Αστέρα που έπαιξε το κλασικό παιχνίδι του Ράσταβατς με 11 παίκτες πίσω από το κέντρο, ότι ο Παναθηναϊκός θα διανύσει νέο κύκλο εσωστρέφειας για τον οποιονδήποτε πιθανό κι απίθανο λόγο. Για τους Ισπανούς, τους Αργεντίνους, το PAO TV, τους Έλληνες που δεν παίζουν, τον προπονητή που δεν έχει δουλέψει πουθενά. Κι όσο δεν παίρνει αποτελέσματα, ειδικά στην εκκίνηση, τόσο θα διογκώνεται η γκρίνια. Αυτή άλλωστε είναι και η μοίρα των μεγάλων ομάδων.\nΗ ουσιαστική κριτική, με επιχειρήματα, εστιάζοντας στα αληθινά προβλήματα, βοηθά και τους πιο εμμονικούς παράγοντες ή προπονητές της δικής σας ομάδας. Αντιθέτως, οι χιλιοπαιγμένες κασέτες με κλισέ και φιλολαικές απόψεις για τα κλικ, τις πωλήσεις ή τα… likes, εξυπηρετούν μόνο την επικοινωνιακή πολιτική των αντιπάλων. Είτε των εξωτερικών είτε των εσωτερικών…\nO Κλάτενμπεργκ ανέλυσε τις αμφισβητούμενες φάσεις βγάζοντας και τους διαλόγους με τον VAR (vid)\n“Μάχη” της ΑΕΚ με τον Ολυμπιακό για Λιβάι Γκαρσία (video)\n«Καθάρισε» την Πορτογαλία και σφράγισε την πρόκριση η...\n«Εάν φύγει ο Μπάρον, ο Ερυθρός Αστέρας θα κινηθεί για...\n18 Λεπτά Χρόνος Διαβασματός\nΠιτίνο: «Φέτος δεν έχω υπάρξει χαρούμενος με το...\n112 Λεπτά Χρόνος Διαβασματός\nΤρίτη αγωνιστική το ντέρμπι ΑΕΚ\n85 Λεπτά Χρόνος Διαβασματός\n153 Λεπτά Χρόνος Διαβασματός


Kanthar0s: Σημειώσατε διπλό\nΒίκυ Δερμάνη 29 Σεπτεμβρίου 2013 - 3:09 μ.μ.\nπολύ σωστά το θέτεις: τι να πεις για τ' αυτονόητα; πως να τα σχολιάσεις;\nεύχομαι οι λόγοι της αποχής, να είναι για καλό. επιτέλους ας γύρισε η προσωπική σου ρόδα!\nBALADEUR 29 Σεπτεμβρίου 2013 - 3:41 μ.μ.\nKanthare κέρδισε η Ατλέτικο κι από την χαρά μας κάναμε ανάρτηση; Για τους ενδιαφερόμενους στιγμιότυπα εδώ:\nΤον αγώνα δεν τον παρακολούθησα, οπότε άποψη δεν έχω. Μιλώντας όμως με κάτι φιλαράκια χθες ο ένας "ψηνόταν" να το παίξει διπλό στο στοίχημα. Ελπίζω να το έκανε και να έβγαλε χαρτζιλίκι...\nΌσο για το τραγούδι του (θεού) Malmsteen, εγώ -εν αντιθέσει με σένα- την πρώτη φορά που το άκουσα είπα "τι φλωριά είναι αυτή;"!!!\nKANTHAR0S 29 Σεπτεμβρίου 2013 - 8:49 μ.μ.\nΒίκυ, θλίβομαι όταν οι άνθρωποι δεν μπορούν να οραματιστούν ή να εξήγήσουν το αυτονότο. Θλίβομαι όταν το αποθεώνουν. Πρόκειται για παθογενείς καταστάσεις. Τέλος πάντων. Είναι πολύ πιθανό, εν τέλει, να γράψω κάποιο άρθρο για τις εξελίξεις με την Χρυσή Αυγή. Όσο για τους λόγους της αποχής είναι απλούστατοι και πολύ συγκεκριμένοι. Κρατάω σχεδόν μόνος μου ένα σπίτι 150 τετραγωνικών, δηλαδή νοικοκύρης, ξεκινάω το δεύτερο μου μεταπτυχιακό και έχω ήδη ξεκινήσει το διδακτορικό μου. Ευτυχώς που δεν έχω γκόμενα. Δεν θα είχα χρόνο ούτε για χέσιμο! (Μάκαρι να κάτσει και μια δουλειά! Μακάρι!)\nΜπαλαντέρ, και να μην κέρδιζε πάλι θα κάναμε ανάρτηση. Μην κοιτάς που δεν γράφω συχνά για την αγαπημένη μου ομάδα. Πάντοτε προσπαθώ να την παρακολουθώ. Το διπλό στο στοίχημα ήταν μονόδρομος. Τέτοια απόδοση δεν πετυχαίνεις συχνά. Μέχρι κι εγώ σκέφτηκα να το παίξω! Όταν άκουσα το τραγούδι πρώτη φορά άκουγα καμπανάκια. Μπορεί να ακούγεται υπερβολικό, αλλά έτσι έγινε. Το ίδιο έπαθα όταν είχα ακούσει πρώτη φορά το Aqualung των Θεών Jethro Tull. Έλεγα τι μουσικό νέκταρ είναι αυτό!\nΒίκυ Δερμάνη 29 Σεπτεμβρίου 2013 - 10:43 μ.μ.\nβρε θηρίο πως τα προλαβαίνεις όλα αυτά; μακάρι, εύχομαι, να κάτσει και δουλειά που τόσο καιρό σε ταλανίζει...\nθα περιμένω το άρθρο σου. οι σκέψεις και οι απόψεις σου είναι πάντα δομημένες και πάντα τις στηρίζεις σε επιχειρήματα. μη το θεωρείς λίγο αυτό. νομίζεις πολλοί το κάνουν;\nπραγματικά εύχομαι το καλύτερο για σένα! τόσο καιρό που γνωριζόμαστε, ελπίζω να έχεις καταλάβει πόσο σε εκτιμώ!\nKANTHAR0S 30 Σεπτεμβρίου 2013 - 12:04 π.μ.\nΒίκυ μου, αν ο άνθρωπος βάλει στόχους και θέλει να πετύχει, προλαβαίνει και παραπρολαβαίνει. Όποια αποστολή αναλαμβάνω, πάντοτε συνειδητά, την διεκπεραιώνω.\nΓια τη δουλειά κάτι πήγε να κάτσει, αλλά μάλλον φανήκαμε γκαντέμηδες. Μην φανταστείς ότι ήταν τίποτα σπουδαίο. Part time σε super-market. Αλλά ακόμα κι αυτό θα ήταν τεράστια ένεση και δεν εννοώ μόνο το χρηματικό της όλης υπόθεσης. Πάντως, δεν έχω χάσει ακόμα τις ελπίδες μου. Περιμένω και μακαρι να με καλέσουν!\nΌχι, έχεις δικιο, δεν το κάνουν πολλοί. Και ευχαριστώ για τα καλά σου λόγια. Ίσως, εν τέλει, γράψω ένα μικρό κείμενο. Αν και όσες φορές σκοπεύω να γράψω κάτι μικρό, προκύπτει μεγάλο. Ο οίστρος βλέπεις!\nΤέλος, σημαίνει πολλά για μένα να μου λέει κάποιος που ουσιαστικά δεν με γνωρίζει από κοντά ότι με εκτιμά. Το θεωρώ κοπλιμάν ολκής. Σε ευχαριστώ.\nΑνώνυμος 30 Σεπτεμβρίου 2013 - 12:02 μ.μ.\nΦίλε Κάνθαρε, το Ρεάλ-Ατλέτικο δεν το είδα. Από τις φάσεις και μόνο, είδα ότι η Ρεάλ είναι μπερδεμένη και ο Αντσελόττι στο ψάξιμο. Για την Ατλέτικο δεν μπορώ να πω κάτι γιατί δεν τους ξέρω. Μου έδειξαν πεινασμένη ομάδα με χαρακτήρα και τσαγανό, κάτι που αναπληρώνει τα ποιοτικά κενά τους.\nΟ Ντιέγκο Λόπεθ με τις εμφανίσεις του για μένα έχει αποτινάξει την ταμπέλα "κάθεται στον Μουρίνιο και τον βάζει αντί του Κασίγιας". Μιλάμε για σπάνια περίπτωση παίκτη που βολόδερνε για χρόνια και από σπόντα καθιερώθηκε σε ομάδα σαν την Ρεάλ στα 30 του. Ο Μπενζεμά δεν κάνει για την Ρεάλ, είναι έξω από τα νερά του, το λέω από την πρώτη στιγμή που τον πήραν. Ο Εζίλ είναι τεράστια απώλεια, και θύμα του άμπαλου Πέρεθ (τον θυσίασε, μαζί με τον Ιγκουαΐν, για τον αχρείαστο Μπέηλ, που δεν πιστεύω ότι μπορεί να παίξει σε μή αγγλικές ομάδες που παίζουν το ασταμάτητο πάνω-κάτω). Ο Ντιέγκο Κόστα της Ατλέτικο δεν μου γεμίζει το μάτι. Αληταράς, τσαμπουκάς, "ξύλινος". Τέτοιο στυλ παίκτη (στυλ, όχι επίπεδο, γιατί δεν γίνεται να είσαι πρώτος σκόρερ και να είσαι κακός παίκτης) περιμένεις να δεις σε τοπικά πρωταθλήματα που πέφτει το ξύλο της αρκούδας. Μπράβο στην Ατλέτικο που καθιερώθηκε στα ψηλά πατώματα της Πριμέρα, η Ρεάλ φέτος θα έχει μα μεταβατική χρονιά. Και θα πληρώσει άσχημα το λάθος με τους Εζίλ-Ιγκουαΐν-Μπέηλ.\nΔεν θα επεκταθώ στα της Χρυσής Αυγής. Είναι συμμορία? Μπουζουριάστε τους κι ας είναι βουλευτές. Αυτό που με ενοχλεί είναι η έλλειψη ισονομίας. Σχεδόν κανείς από τους καταστροφείς της Ελλάδος (δηλαδή ΟΛΟ το πολιτικό σκηνικό, από ΠΑΣΟΚ-ΝΔ μέχρι ΚΚΕ, ΣΥΡΙΖΑ, συνδικαλιστές, δημάρχους, νομάρχες, κλπ) δεν έχει συλληφθεί ακόμα. Για την ακρίβεια, όχι εισαγγελική έρευνα δεν έχει γίνει, αλλά ούτε καν σαν σοβαρή σκέψη δεν υπάρχει.\nΣε καταλαβαίνω για τις δυσκολίες που έχεις με το Πανεπιστήμιο, κι εγώ Μεταπτυχιακός είμαι. Καλή δύναμη!\nΑνώνυμος 30 Σεπτεμβρίου 2013 - 1:38 μ.μ.\nΤο Ρεάλ-Ατλέτικο ήταν μια πραγματική απόλαυση (υποστηρίζουμε και την ίδια ομάδα στην Ισπανία ρε φίλε, εντυποσιάστικα)! Προς το Χάρη είδα τις περσυνές κοκορομαχίες που είχε ο Ντιέγκο Κόστα με το Σέρχιο Ράμος και ο τύπος φύσηξε τις μύξες του στη χούφτα του και μετά τις πέταξε στη μάπα του Ράμος. Τεράστιος αληταράς (και παιχταράς)!\nΣτα της Χρυσής Αυγής απλά τους πετάς στη Σπιναλόγκα μαζί με τους αναρχοφασίστες και άστους να σφάζοντε, καλό για όλους είναι...\nKANTHAR0S 30 Σεπτεμβρίου 2013 - 2:43 μ.μ.\nΧάρη, κι εγώ ήταν να μην το δω. Αλλά είχα πάει μια εκδρομή στο Σοφικό Κορινθίας και επέστρεψα αργά το απόγευμα. Ήμουν αρκετά κουρασμένος, καθώς είχα κοιμηθεί ελάχιστα το προηγούμενο βράδυ, κάτι που είχα ψιλοκανονίσει το βράδυ δεν έκατσε, κι επομένως έκατσα άνετα κι ωραία και παρακολούθησα ένα όμορφο ματς!\nΜια μικρή διόρθωση, αν μου επιτρέπεις. Η Ατλέτικο δεν έχει μεγάλα ποιοτικά κενά. Διαθέτει καλούς παίχτες και ο Σιμεόνε έχει φτιάξει ένα ελκυστικό σύνολο. Αυτός που δεν μου αρέσει είναι ο τερματοφύλακας, ο Κουρτουά. Τον θεωρώ υπερτιμημένο.\nΚοίτα, μια ομάδα όπως η Ρεάλ, σπάνια δέχεται φάσεις. Εννοώ ότι είναι δύσκολο να αντιληφθείς πλήρως την αξία/συνεισφορά του τεραμτοφύλακα. Ο Ντιέγκο Λόπεζ, πάντως, είναι αξιόλογος τερματοφύλακας και βλέπω ότι μπορεί να παίξει και με τα πόδια. Ο Μπενζεμά πράγματι δεν κάνει για τη Ρεάλ. Το ίδιο πιστεύω και για τον Ντι Μαρία, τον οποίο έχω χαρακτηρίζει ποδοσφαιρική απάτη. Ο Οζίλ μπορεί να είχε κάποια σκαμπανεβάσματα στην Ρεάλ, να μην ήταν απόλυτα σταθερός, να μην βοηθούσε συνταρακτικά στην άμυνα, να μπορούσε να παίξει μόνο σε μία θέση (πίσω από τον επιθετικό), αλλά αυτό που έκανε, το έκανε καλά. Είναι πολύ καλός παίχτης και είχε ταιριάξει άριστα με τους υπολοίπους. Ειδικά οι πάσες στον Κριστιάνο, καθώς ο τελευταίος έκανε το σπριντ, εν κινήσει δηλαδή, ήταν ωραία συνεργασία. Ξέχασα να πω ότι κι ο Κοεντράο δεν είναι για επίπεδο Ρεάλ. Όπως κι ο Πέπε, όχι τόσο για την αξία του, αλλά επειδή τσαλακώνει το προφίλ της Ρεάλ. Θεωρώ ότι με την φυγή του Μουρίνιο και την έλευση του Ιταλού, αυτοί οι δυο παίχτες θα πουληθούν. Για τον Μπέιλ τα έχουμε πει: αχρείαστη μεταγραφή, αλλά θυμίζω ότι η Ρεάλ έχει τον τρόπο της. Θεωρεί ότι πρέπει να κυνηγά το καλύτερο ή το πιο δύσκολο και να διαφημίζει την προσπάθεια αυτή. Νταξ, μαγκιά της. Αλλά να δέχεται κάποιες φορές ότι αυτή η συμπεριφορά έχει αρνητικό αντίκτυπο στο χόρτο. Ο Ντιέγκο Κόστα είναι καλός παίχτης. Τον είχα σκανάρει πρώτη φορά πριν δυο χρόνια. Φαινόταν ότι το έχει. Παίζει καλά με πλάτη, είναι καλός στο κεφάλι, έχει θανατηφόρα κοφτή ντρίπλα και πολύ καλό τελείωμα. Και ναι, είναι κωλοπαιδαράς.\nΓια την Χρυσή Αυγή αποφάσισα τελικά να γράψω ένα κείμενο. Η μεθεπόμενη ανάρτηση θα αφορά αυτό το θέμα. Και νομίζω ότι, σύμφωνα με το πνεύμα των σχολίων σου, θα συμφωνήσεις με αυτά που θα γράψω.\nΤέλος, η φετινή χρονιά μάλλον θα είναι πολύ ζόρικη. Όσοι ακούνε ότι κάνω δεύτερο μεταπτυχιακό και συγχρόνως διδακτορικό με θεωρούν τρελλό. Κάνουν λάθος. Δεν είμαι τρελλός. Ρεαλιστής είμαι. Και δραστήριος. Δεν μπορώ να κάθομαι ανενεργός και να σαπίζω. Ούτε να γκρινιάζω για το γεγονός ότι δεν βρίσκω δουλειά. Δεν μου ταιριάζει. Είμαι αισιόδοξος άνθρωπος και πιστεύω ότι όλα θα πάνε καλά!\nKANTHAR0S 30 Σεπτεμβρίου 2013 - 2:49 μ.μ.\nTommy, είμαι Ατλέτικο από την εποχή του Αγκιλέρα, του Ζουνίνιο, του Καμινέρο και του Κίκο!\nΟ Ντιέγκο Κόστα έχει πολλά προσόντα, αλλά πρέπει να μιλάει κάπως λιγότερο. Προχθές αρπάχτηκε με τον Πέπε, τον Ράμος και τον Ντιέγκο Λόπεζ. Επίσης, πρέπει να προσέχει τα τάκλιν που κάνει. Νταξ, είπαμε να είσαι δυναμικός, ρε Ντιέγκο, όχι να πετάς δυναμίτες!\nΓια την Χρυσή Αυγή θα πούμε περισσότερα προσεχώς. Βλέπω, πάντως, ότι δεν μαθαίνουμε. Έχουμε απόκτήσει μηδενική κριτική σκέψη. Δυστυχώς.\npavvou 1 Οκτωβρίου 2013 - 2:06 μ.μ.\nΓεια σου Κάνθαρε παιχταρά! Τώρα που επανήλθα εγώ, περιορίζεσαι εσυ;\nΕίμαστε εδώ κ χαιρόμαστε να σε διαβάζουμε.\nKANTHAR0S 1 Οκτωβρίου 2013 - 7:51 μ.μ.\nΕυχαριστώ, Παβού για τα καλά σου λόγια! Περιορίζομαι λόγω ανωτέρας βίας! Εκτός αν καταφέρω να προσθέσω στο 24ωρο της ημέρας 2-3 ώρες ακόμα!


Γιατί δεν μπορούμε να είμαστε ευτυχισμένοι; - neolaia.gr .\nΓιατί δεν μπορούμε να είμαστε ευτυχισμένοι;\nΑπό Χρυσαφένια Καρύδη • 25 Απριλίου 2019\nΜια αιωνιότητα και μια μέρα πια...\nΔεν ξέρω αν είσαστε τίποτα εξωγήινοι εσείς που διαβάζετε αυτή τη στιγμή το άρθρο μου κι αυτή την περίοδο είστε «στα καλύτερά σας». Πάντως αν κρίνω απ’ τους ανθρώπους που συνανστρέφομαι και συζητώ καθημερινά, κάτι συμβαίνει αυτήν την περίοδο.\nΌλοι κουβαλάμε πάνω μας μια μιζέρια, μια γκρίνια, ένα γαμώτο αν θες (κι αν δε θες)… Αυτή η κατάσταση με έχει προβληματίσει πολύ κι έχω σπαταλήσει πολύ χρόνο προσπαθώντας να καταλήξω τι είναι αυτό που μας φταίει.\nΜην είναι ανάδρομος ο Ερμής; Μη μας ψεκάζουν; Μη μας ελέγχουν τον εγκέφαλο τίποτα φθονεροί πράκτορες της CIA; Όλα τα σκέφτηκα…\nΌμως τελικά η ρίζα του κακού είναι βαθύτερη!\nΞεχάσαμε να δίνουμε σημασία στα σημαντικά και χάσαμε τον στόχο μας. Αποφασίσαμε σαν βλάκες να έρθουμε και να μαζευτούμε κατά χιλιάδες σε ένα μέρος (είτε λέγεται Αθήνα, είτε οποιοδήποτε άλλο αστικό κέντρο), αποκομμένοι από τη φύση, μέσα σε σπίτια- τρύπες, χωρίς να ξέρουμε τον διπλανό μας και χωρίς να μας νοιάζει να τον γνωρίσουμε. Κι αν τον γνωρίσουμε… καλό κουμάσι είναι κι αυτός…\nΣαν να μην έφτανε αυτό, βαλθήκαμε όλοι να γίνουμε εκατομμυριούχοι. Νομίζουμε πως θα καταξιωθούμε, πως θα είμαστε ανώτεροι αν διαπρέπεψουμε στην δουλειά μας. Και που καταλήξαμε; Να ζούμε για να δουλεύουμε αντί να δουλεύουμε για να ζούμε. Περνάει πια για δεδομένο πως τις καθημερινές δεν έχουμε ζωή, αλλά ξημεροβραδιαζόμαστε σε ένα γραφείο. Και μετά; Φεύγουμε σαν κοπάδι από μέλλισες από το μέρος που είχαμε απλωμένη την κωλάρα μας (συγγνώμη κιόλας) για κάνα 10ωρο -ναι δε στα πα; τόσους αγώνες για το 8ωρο, τους ρίξαμε στη λεκάνη και τραβήξαμε και το καζανάκι- με τα αυτοκίνητά μας. Για να ακινητοποιηθούμε άλλα 400 χρόνια στην κίνηση, βάλε και λίγο ακόμα για το παρκάρισμα και μετά, άνθρωπος είσαι, πού θα ξεσπάσεις; Στους δικούς σου…\nΆρα ρίξε και τις ανθρώπινες σχέσεις μέσα στο μίξερ, να γίνουν κι αυτές πουρές μαζί με τα υπόλοιπα.\nΓιατί μη μου πεις ότι δεν τις έχουμε καταστρέψει κι αυτές. Με τη μισή μας οικογένεια δε μιλιόμαστε, γιατί κάποιος μας πούλησε το χαϊλίκι της μοναξιάς. Για σχέση μη μιλήσω καν. Πού καιρός για τέτοια; Άντε κάνα τσατάρισμα και κάνα σκόρπιο like.\nΓια να μην πιάσω το θέμα του πλανήτη. Που νομίζουμε ότι υπάρχει και κανένας άλλος εκεί στο διάστημα που θα μετοικίσουμε όταν πάει καλιά του αυτός που τώρα μας φιλοξενεί. Άλλωστε πάντα κάποιος άλλος πρέπει να σώσει το τομάρι μας, ποτέ η αφεντιά μας. Εμείς ξέρουμε μονάχα να κράζουμε ανώνυμα σε κάποια δημοσίευση, εξαπολύοντας δριμύ κατηγορώ κατά παντός υπευθύνου. Ντροπή της επανάστασης.\nΈχουμε εκπαιδευτεί πλέον να τα θέλουμε όλα. Να νομίζουμε ότι τα αξίζουμε όλα. Ότι κάποιος μας τα χρωστάει. Κι έτσι ξεχνάμε να λέμε ευχαριστώ για ότι έχουμε.\nΓια το άνθρωπό μας που θα μας φέρει ένα μυξομάντηλο κι ένα τσάι, όταν θα ψηνόμαστε στον πυρετό. Για τους φίλους που ανέχονται τις παραξενιές μας και μας αφήνουν να τσακωθούμε μαζί τους όταν έχουμε νεύρα. Για τους γονείς μας που ότι και να γίνει θα ψάξουν να βρουν λύση στα προβλήματά μας, ακόμα κι αν δεν είναι η σωστή. Για τον συνάδελφο που θα μας καλύψει στο αφεντικό όταν κάνουμε μαλακία. Για το ότι μπορείς να βγεις για καφέ στη λιακάδα και να αφήσεις απέξω για δυο ώρες όλες τις ανησυχίες…\nΕίναι πολλά τα πράγματα που μπορούν να σε κάνουν χαρούμενο. Κι ακόμα περισσότερα.\nΣταμάτα να κυνηγάς τα όνειρα των άλλων. Αυτά που νομίζεις ότι είναι δικά σου. Ψάξε βαθιά μέσα σου και δες τι είναι αυτό που εσύ, ειλικρινά, θέλεις… Διεκδίκησέ το!\nΔες κι αυτό: Περί Χούντας και άλλων δαιμονίων


Παρατηρητής Ημαθίας: Μήνυμα Κώστα Γιοβανόπουλου προς νέους άρχοντες της Ημαθίας: Γρηγορείτε!\nΜήνυμα Κώστα Γιοβανόπουλου προς νέους άρχοντες της Ημαθίας: Γρηγορείτε!\nΔήμαρχε Αλεξανδρείας κ. Παναγιώτη Γκυρίνη, από σήμερα υπολόγιζέ με ως απλό παθιασμένο στρατιώτη του ρουμλουκιού της ευθύνης σε ό,τι χρειαστείς. Σε συγχαίρω εγκάρδια για την εκλογή, δεν έχεις στιγμή για χάσιμο.\nΔήμαρχε Νάουσας κ. Νίκο Κουτσογιάννη, εσύ και το επιτελείο σου αναλαμβάνετε αποστολή μεγίστη, οι ηρωικοί συμπολίτες μας αγωνιούν για τη νέα τροχιά ζωής. Νυχθημερόν μαζί σας κι εγώ σε κοινό τόπο προσφοράς, εύγε για τη νίκη.\nΔήμαρχε Βέροιας κ. Κώστα Βοργιαζίδη στις σκληρές εποχές του Μνημονίου η πρωτεύουσα του νομού μας περνά υπό την ηγεσία σου. Δείξε τόλμη, σπείρε ιδέες, να τρέξουμε όλοι και πρώτος εγώ που απόψε σου σφίγγω το χέρι, να καρπίσει η γη μας Φως.\nΑντιπεριφερειάρχη Ημαθίας κ. Κώστα Καλαϊτζίδη, στην ανηφόρα της ανάπτυξης, η χθεσινή επιτυχία της ομάδας σου, για την οποία σας αξίζει έπαινος υψηλός, γρήγορα θα μείνει ανάμνηση. Έχουμε προκλήσεις να νικήσουμε, συγκρούσεις και θυσίες να υποστούμε, η Ημαθία προσδοκά. Στέκω ακοίμητος βοηθός σας.\nΑναρτήθηκε από ΠΑΡΑΤΗΡΗΤΗΣ ΗΜΑΘΙΑΣ στις 8:39 μ.μ.


16-07-2018 | 13:22μμ\n❱❱ Πίσω από έναν σπουδαίο διαιτητή κρύβεται μία… σέξι γυναίκα. Η Ρομίνα Ορτέγκα είναι η σύντροφος του Νέστορ Πιτάνα και ένας από τους λόγους που…… ο Αργεντινός έχει τόσο ανεβασμένη ψυχολογία ασκώντας το επάγγελμά του. Ο 43χρονος, πέρα από τον χθεσινό μεγάλο τελικό ανάμεσα σε Γαλλία και Κροατία για την ανάδειξη της παγκόσμιας πρωταθλήτριας, έχει σφυρίξει με τη «φανέλα» της FIFA τόσο σε Ολυμπιακούς Αγώνες όσο και σε Κόπα Λιμπερταδόρες.\nΑλλωστε, δεν είναι τυχαίο το γεγονός ότι στα οκτώ χρόνια καριέρας που μετράει θεωρείται ένας από τους καλύτερους στη δουλειά του. Ωστόσο, σε όλη αυτή τη διαδρομή κουβαλάει πάντα μαζί του την πληθωρική Αργεντίνα, η οποία, όταν λείπει ο σύζυγός της, το ρίχνει στη γυμναστική και στο Instagram.\nΜέσω μάλιστα του λογαριασμού της φρόντισε να ενημερώσει τους υποστηρικτές του αγαπημένου της ότι «θα εκραγεί από τη χαρά» στο άκουσμα της είδησης ότι θα είναι ο «άρχων» του τελικού του Μουντιάλ. Εμείς, παρ’ όλα αυτά, «χαρήκαμε» με τις φωτογραφίες της.


Δεν παίζουν με Άρη οι Γκαρσία, Βιβιάν\nΟι Πάμπλο Γκαρσία και Ματέους Βιβιάν, όσο και αν το επιθυμούν (κυρίως ο Γκαρσία που το έλεγε σε δικούς του ανθρώπους) είναι υποχρεωμένοι να ακολουθήσουν το πρόγραμμα αποθεραπείας τους το οποίο ακόμη δεν έχει τελειώσει κι ως εκ τούτου δεν θα παίξουν με τον Άρη.\nΟ Βιβιάν υπέστη την πρώτη θλάση της καριέρας του στον ΠΑΟΚ! Γι’ αυτό και ο ίδιος δε νοιώθει πολύ σίγουρος για την κατάστασή του, για τα πόδια του. Είναι λίγο επιφυλακτικός και στον ΠΑΟΚ λένε ότι θα συνεχίσει το ατομικό πρόγραμμα και αυτή την εβδομάδα και θα δοκιμάσει να μπει από την επόμενη, ίσως και στα τέλη αυτής. Αυτό σημαίνει ότι ο Βραζιλιάνος αμυντικός, θα είναι –κατά πάσα πιθανότητα- έτοιμος στο παιχνίδι με τον ΟΦΗ το άλλο Σάββατο.\nΟ Γκαρσία από την πλευρά του θα συνεχίσει θεραπείες και ατομικό πρόγραμμα και την άλλη εβδομάδα. Ο Ουρουγουανός είναι εκτός και από την αναμέτρηση του Ηρακλείου και υπολογίζεται να επιστρέψει μετά την διακοπή για τις εθνικές, στις 21 Οκτωβρίου δηλαδή, στον αγώνα με την ΑΕΚ.\nΑναρτήθηκε από Manos Xasapis στις 8:39 π.μ.


Συνάντηση του Βουλευτή Κοζάνης Στάθη Κωνσταντινίδη με τον Αν. Υπουργό Ανάπτυξης και Επενδύσεων Νίκο Παπαθανάση | KOZANILIFE.GR\nΣυνάντηση του Βουλευτή Κοζάνης Στάθη Κωνσταντινίδη με τον Αν. Υπουργό Ανάπτυξης και Επενδύσεων Νίκο Παπαθανάση\nΣυνάντηση με τον Αν. Υπουργό Ανάπτυξης και Επενδύσεων, Νίκο Παπαθανάση, πραγματοποίησε ο Βουλευτής ΠΕ Κοζάνης Στάθης Κωνσταντινίδης, με αντικείμενο τις προτεραιότητες της περιοχής μετά την ψήφιση του νόμου για τη Δίκαιη Μετάβαση και ενόψει της ολοκλήρωσης του νέου Αναπτυξιακού Νόμου.\nΜετά την ολοκλήρωση της συνεργασίας ο κ. Βουλευτής δήλωσε:\n«Με τον Αναπληρωτή Υπουργό συζητήσαμε σημαντικές παραμέτρους του Αναπτυξιακού Νόμου για την προσέλκυση επενδύσεων στις περιοχές σε Μετάβαση. Ο Αναπτυξιακός Νόμος αποτελεί έτσι κι αλλιώς βασικό αναπτυξιακό εργαλείο για τις επιχειρήσεις. Ιδίως, όμως, στην τρέχουσα περίοδο, κατά την οποία η χώρα μας έχει βάλει στόχο να πετύχει ένα αναπτυξιακό άλμα, ο νέος νόμος θα πρέπει να είναι ευέλικτος και αποτελεσματικός και κυρίως προσβάσιμος σε όλες τις επιχειρήσεις. Κατά μείζονα λόγο, στις περιοχές σε Μετάβαση, οι οποίες εμφανίζουν επενδυτικό έλλειμμα, θα πρέπει να υπάρξουν ισχυρά κίνητρα προκειμένου να προσελκύσουν βιώσιμα επενδυτικά σχέδια που θα δημιουργήσουν θέσεις εργασίας. Με τους νόμους για τις Στρατηγικές Επενδύσεις και για τα όργανα διακυβέρνησης του Σχεδίου της Δίκαιης Αναπτυξιακής Μετάβασης έγιναν στοχευμένες παρεμβάσεις για την περιοχή που συμπληρώνουν θεσμικά το ψηφιδωτό της Μετάβασης. Με τον κύριο Παπαθανάση συζητήσαμε τις ειδικές ρυθμίσεις που θα πρέπει να συμπεριληφθούν και στον νέο Αναπτυξιακό Νόμο, ώστε να ολοκληρωθεί σταδιακά η εικόνα των ειδικών επενδυτικών κινήτρων για την περιοχή, τα οποία όπως προέκυψε από τη συνάντηση θα είναι σημαντικά, αφού αναμένεται να αποτελέσει ειδικό καθεστώς, με αυξημένες προβλέψεις σε σχέση με το ποσοστό της ενίσχυσης και το ύψος της ενισχυόμενης επένδυσης. Ο συνδυασμός των κινήτρων παράλληλα με τις αδειοδοτικές διευκολύνσεις δημιουργούν σίγουρα ένα ελκυστικό περιβάλλον, γι΄ αυτό πρέπει να ολοκληρωθούν το συντομότερο δυνατό οι σχετικές διαδικασίες.\nΕπιπλέον, με τον κύριο Υπουργό συζητήσαμε την προώθηση των προτάσεων ΣΔΙΤ των Δήμων Κοζάνης και Εορδαίας και των Ειδικών Πολεοδομικών της περιοχής, ενώ ζήτησα να εξεταστούν όλες οι πτυχές της υπόθεσης της Ακρινής μετά από συνάντηση με τους εκπροσώπους της κοινότητας, ώστε να αποσαφηνιστούν τα πραγματικά δεδομένα, κατόπιν της σχετικής τοποθέτησης του κυρίου Πρωθυπουργού για το ζήτημα, στην πρόσφατη επίσκεψή του στην Κοζάνη.»\nΠανέμορφα χρώματα στον ουρανό της Κοζάνης με το ηλιοβασίλεμα – Δείτε φωτογραφίες\nΟ Πάρις Κουκουλόπουλος για τη ΔΕΥΑΚ και την τηλεθέρμανση της Κοζάνης\n4 σχόλια στο άρθρο “Συνάντηση του Βουλευτή Κοζάνης Στάθη Κωνσταντινίδη με τον Αν. Υπουργό Ανάπτυξης και Επενδύσεων Νίκο Παπαθανάση”\nΜια φωτογραφια,χιλιες λεξεις!!!!!!!!!\n05/01/2022 στις 21:58 - Edit\nΤι χαρούμενα πρόσωπα!\nΣαν να περιμένουν τους άλλους 4 για Γουδή μεριά!\nΑπ τα βλεμματά τους ξεχειλίζει μόνο χαρά!\nΜια φωτογραφία χίλιες μεταβάσεις στα πράσινα άλογα!\nΓια τη μετάβσση στα σχολεία απο Δευτέρα με 50.000 κρούσματα δεν είπατε κάτι χαρούμενο;\nΦωτογράφος ο Μόσιαλος;\nΨάλλει δεξιά ο βουλευτής,ζερβά ο παπα θανάσης\nΚι απ την πολλη την ψαλμουδια( τα μπλα,μπλα,θα,θα)\nΕσβήσθη η Κοζάνη\nΜια φωτογραφια,χιλιες λεξεις!!!!!!!!!( στελιος)\n06/01/2022 στις 08:08 - Edit\nΠου εισαι βρε Χαρρυ Κλυνν!\n” ο αναπτυξιακος νομος αποτελει αναπτυξιακο εργαλειο…..\n…Αναπτυξιακο άλμα….και τα οργανα διακυβερνησης( θεε μου)…του Σχεδιου της Δικαιης Αναπτυξιακης Μεταβασης εγιναν στοχευμενες παρεμβασεις…..που συμπληρωνουν θεσμικα το ψηφιδωτο της Μεταβασης….”\nΕδω ο κοσμος καιγεται,ακομα εχουμε στα πνεμόνια μας την ψευτια του Ανεμελου Αρμενιστου στον Βοιδοματη,εδω ο κοσμος καιγεται με 200.000 κρουσματα σε 4 ημερες,που αν πηγαινε και η θμιαμ η Παγωνα που βοσκει τα γιδοπροβατα να κανει ραπιντι θα ειχαμε 200.000 βεβαιωμενα κρουσματα ημηρεσιως και καποιοι δεν καταλαβαν τιποτα !!\nΆλματα στον Μαυρουγιαλουρισμο και μονον!!\nΕδω ο κοσμος κά ι γε τά ει ,φτανουμε στη μεταλλαξη Χ και καποιοι στη σΧασίλα τους…..\nΠαντως Ψ μεταλλαξη δεν υπαρχει,αυτη ειναι προνομιο της διαχρονικης μεταλλαξης Ψ,των πολιτικων Ψεμάτων!!\nΟ αναπτυξιακος νομος που θα γινει αναπτυξιακο εργαλειο στη δικαιη αναπτυξιακη μεταβαση….με υπουργο Αναπτυξης τον γυρολογο των καναλιων και των βαμπιρ,ολη ημερα…τον Συμπτύξαντα ολη την Ελλαδα,τον αναπτυγμενο στα Σκάι και τον συμπτυγμενο στην πλατεια της Κοζανης με το βαθουλωμα!!\nΚαι λεγει ο Καποδιστριας, στο υπεροχο βιβλιο ” Ιωάννης Καποδίστριας 1776-1831.Ο κορυφαίος Ελληνας Ευρωπαίος”,\nΟι Νόμοι πρεπει να γίνονται εργαλεια Ανάπτυξης!!\nΚαι δεν ελεγε” αναπτυξιακος νομος,αναπτυξιακο εργαλειο και αναπτυξιακο ψηφιδωτο!!\nΗ αναπτυξη,της αναπτυξης,το ψηφιδωτο του ψηφιδωτου,\nΚαι εκεινο το ….αυξημενες προβλεψεις….και εκεινο το ..ειδικων επενδυτικων κινήτρων….\nΧορτασαμε στα γενικα,τα ειδικα μας έμειναν!!\nΟι προβλεψεις,των προβλεψεων!!\nΣυναντηση με τον Παπαθαναση….\nΚαι οπως ελεγε ο Παπανικολας ο viral στο ΒΑΜΠΙΡ….,οι χαζμαρες,των χαζμαρων,ω χαζμαρες,παιδι μου Κωνσταντινε…\nΗ αναπτυξη,της αναπτυξεως,ω αναπτυξη…\nΑς παω να παρω κανεναν καφε,σε ενα καινουριο καφε που ανοιξε,εδω και δυο χρονια στην Κοζανη….\nΤο παραπανω βιβλιο για τον Καποδιστρια…ειναι απο τις Εκδοσεις ΓΚΟΒΟΣΤΗ,πρωτη Εκδοση 1992..τοτε που ο σαμαρας ακονιζε τα μαχαιρια για την πτωση του Κ.Μητσοτακη,για να φερει την Αναπτυξη των ετων 2012- 2014!….\nΕυτυχως ειμαστε στο 2023 και τα καραγκιοζλικια,τα πανυγηρακια και Μοσιαλισματα Θεου και ΗΡΩΩΝ και σημερινων Ελληνων τελείωσαν…\nΗ αναπτυξη της αναπτυξη,ω χαζμαρες!!!!\n06/01/2022 στις 08:44 - Edit\nΘα ταίριαζε εδω το πανυγυράκια των γυρολόγων και μεταφορέων του μαυρογιαλουρισμού!\nΠάνυ= πολύ,σε μεγάλο βαθμό!\nΠάνυ,απο το πάς…


Θεοδωρικάκος: 60 πρόστιμα στους Πακιστανούς. Δεν θα ακυρωθούν παρά τη συγγνώμη τους – Λόγος της Πέλλας\nHome/Ειδήσεις/Πολιτική/Θεοδωρικάκος: 60 πρόστιμα στους Πακιστανούς. Δεν θα ακυρωθούν παρά τη συγγνώμη τους\nΘεοδωρικάκος: 60 πρόστιμα στους Πακιστανούς. Δεν θα ακυρωθούν παρά τη συγγνώμη τους\nlogosp 03/01/2022\tΠολιτική\nΜε ένα άθλιο μήνυμα στο twitter απαντά ο υπουργός Προστασίας του Πολίτη, Τάκης Θεοδωρικάκος, στον πρόεδρο του Πακιστανικού Συλλόγου\nο οποίος λίγο νωρίτερα με επιστολή του ζήτησε την ακύρωση των προστίμων που επιβλήθηκαν στους Πακιστανούς, που είχαν «πλημμυρίσει» την πλατεία Συντάγματος την παραμονή της Πρωτοχρονιάς, χωρίς να φορούν μάσκες και να τηρούν αποστάσεις. Προσπαθώντας να διασκεδάσει τις εντυπώσεις, μετά τον σάλο καθώς οι Έλληνες πολίτες κάθονται μαντρωμένοι σπίτια τους και οι καημένοι οι Πακιστανοί… αυθόρμητα ξεχύθηκαν στην πλατεία Συντάγματος και σε όλη την Αθήνα γιατί δεν τους κάλεσε κανείς σε ρεβεγιόν… δεν ήξεραν για τη συναυλία, για τα μέτρα δεν γνωρίζουν; Αλήθεια, είναι κανείς από αυτούς εμβολιασμένος; Ο υπουργός πήγε να σώσει ότι μπορούσε και τα έκανε ακόμη πιο… σ…. σαλάτα:\n«Δεν πρόκειται να ακυρώσουμε κανένα πρόστιμο που επέβαλε η ΕΛ.ΑΣ στα μέλη της πακιστανικής κοινότητας την παραμονή της Πρωτοχρονιάς στο Σύνταγμα γιατί δεν φορούσαν μάσκα. Οι νόμοι είναι νόμοι και ισχύουν για όλους ακόμη και αν η παρουσία των ανθρώπων αυτών ήταν πράγματι αυθόρμητη», έγραψε χαρακτηριστικά στο Twitter ο κ. Θεοδωρικάκος.\nΣημειώνεται ότι νωρίτερα ο Πολιτιστικός Σύνδεσμος Ελλάδας-Πακιστάν απέστειλε επιστολή στον υπουργό αναφορικά με τα όσα συνέβησαν το βράδυ της Πρωτοχρονιάς στην πλατεία Συντάγματος, ζητώντας συγγνώμη και… επιείκεια.\nΠακιστανικός Σύλλογος Ελλάδας: «Ακυρώστε μας τα πρόστιμα, ζητάμε συγγνώμη για το Σύνταγμα»\nΘα θέλαμε ο Υπουργός Προστασίας του Πολίτη να δείξει επιείκεια στα πρόστιμα που επιβλήθηκαν, για ακύρωσή τους. Ως Πολιτιστικός Σύνδεσμος Ελλάδα-Πακιστάν θέλουμε να σας διαβεβαιώσουμε ότι ενεργούμε σύμφωνα με τους νόμους και τις αρχές του ελληνικού Κράτους.\nSYED MOHAMMAD JAMIL, Πρόεδρος Πολιτιστικού Συλλόγου Ελλάδας-Πακιστάν».\nΣύμφωνα με πληροφορίες, συνολικά έχουν επιβληθεί περίπου 60 πρόστιμα για μη χρήση μάσκας κατά την εν λόγω συνάθροιση.\nΠηγές του υπουργείου Προστασίας του Πολίτη ανέφεραν ότι τα πρόστιμα δεν πρόκειται να ακυρωθούν! Συνεχίζουν δηλαδή να μας κοροϊδεύουν στα μούτρα μας! Μιλάνε για 60 πρόστιμα,… των 100 άντε ίσως και των 300 ευρώ, όταν μόνο χθες, στην ελληνική επικράτεια έγιναν έξι συλλήψεις και «έπεσαν» 13 αναστολές λειτουργίας και 423 πρόστιμα για μη χρήση μάσκας… πανελλαδικά τα πρόστιμα είναι περί τις 100.000 ευρώ ημερησίως. Στο Σύνταγμα είχε 3.000-το λιγότερο-Πακιστανούς, και αυτοί «είδαν» 60 χωρίς μάσκα; Να μη συνεχίσουμε… γιατί μπαίνουμε στο τρυπάκι του δικού τους παραλογισμού! Εύγε Θεοδωρικάκο! 60 πρόστιμα! Μην τα πάρεις πίσω με μια συγνώμη! Συγνώμη στους Έλληνες να πείτε όλοι. Ντροπή σας…\nΚαι σας βρίζουν και γλείφετε, καλά σας κάνουν\nΣε βίντεο που αναρτήθηκαν στα μέσα κοινωνικής δικτύωσης φαίνεται να επικρατεί το αδιαχώρητο στο σημείο, καθώς εκατοντάδες κόσμου συγκεντρώθηκε αυθόρμητα… και τώρα ζητά συγνώμη! Ξεφτίλες… Άλλος και ο Μπαλάσκας… “έκοβαν προστίματα”, στους συμπολίτες μας, είπε!\nPrevious Νοσοκόμα με κορωνοϊό, ξύπνησε από κώμα 28 ημερών όταν της έδωσαν Vιagra!\nNext Ιταλία: Προς υποχρεωτικό εμβολιασμό όλων των εργαζομένων σε δημόσιο και ιδιωτικό τομέα


GNTM 4 Δευτέρα 27/9: Σήμερα η επιλογή των top 20 που μπαίνει στο σπίτι του GNTM | healthweb.gr\nαπο Αρετή Διαμάντη 27.09.2021 | 16:55\nHealthweb.gr / Γενικές Ειδήσεις / GNTM 4 Δευτέρα 27/9: Σήμερα η επιλογή των top 20 που μπαίνει στο σπίτι του GNTM\nΗ δεύτερη φάση του bootcamp ολοκληρώνεται για το GNTM 4 σήμερα, με την τελική εικοσάδα να ανακοινώνεται από τους κριτές. Ποια θα είναι τα αγόρια και τα κορίτσια που κατάφεραν να εντυπωσιάσουν με την παρουσία τους; Ποιοι θα πάρουν το πολυπόθητο εισιτήριο για το σπίτι του GNTM, εκεί που θα διεκδικήσουν το μεγάλο έπαθλο; Ο δημοφιλής διαγωνισμός ομορφιάς μπαίνει στην τελική του ευθεία και η αδρεναλίνη εκτοξεύεται στα ύψη. Έχουμε επίσης το χρυσό golden pass, με ένα εισιτήριο να δίνεται απευθείας σε εκείνον ή εκείνη που έκανε την μεγαλύτερη εντύπωση στους κριτές.\nΟι κριτές του διαγωνισμού δεν είναι άλλοι από τους:\nΘα έχουν πολύ δύσκολο έργο απόψε, έπειτα από ένα συναρπαστικό concept φωτογράφησης. Με φόντο παλιά αμάξια και νοσταλγικά backgrounds άλλων εποχών, το κοινό θα ταξιδέψει σε αγαπημένες ταινίες των εφηβικών του χρόνων. Τα μοντέλα θα φωτογραφηθούν σε ένα μοναδικό σκηνικό, βγάζοντας τη δημιότητα και τον προσωπικό τους αέρα προς τα έξω. Σκοπός να κερδίσουν ένα μαγικό εισιτήριο. Ποιος θα το καταφέρει και ποιος όχι; Αντιζηλίες, απογοητεύσεις, θυμός και κλάματα. Και από την άλλη μεριά, ενθουσιασμός, έκπληξη, χαρά και ανακούφιση. Wanna be on top?\nΟ μεγάλος τελικός ανέδειξε έναν νικητή


Τα οφέλη της αερόβιας άσκησης: 6 λόγοι για να την βάλετε στη ζωή σας! | Yava Fitness Centers\nΤα οφέλη της αερόβιας άσκησης: 6 λόγοι για να την βάλετε στη ζωή σας!\nΑναρτήθηκε 16:53h στα Νέα\tby\tNikitas Viral\nΑερόβια άσκηση, ονομάζεται οποιαδήποτε δραστηριότητα ανεβάζει τους καρδιακούς σας παλμούς, αυξάνει την πρόσληψη οξυγόνου και προκαλεί το καρδιαγγειακό σας σύστημα. Για τον λόγο αυτό, είναι επίσης γνωστή και ως καρδιαγγειακή δραστηριότητα (cardio). Παραδείγματα αερόβιας άσκησης περιλαμβάνουν:\nγρήγορο περπάτημα για κάψιμο λίπους\nομαδικά προγράμματα στο γυμναστήριο\nποδηλασία ή indoor cyling\nποδόσφαιρο, μπάσκετ, πολεμικές τέχνες\nΟι ειδικοί συνιστούν τουλάχιστον 150 λεπτά μέτριας αεροβικής άσκησης ή 75 λεπτά έντονου cardio κάθε εβδομάδα. Το γρήγορο περπάτημα ή η κολύμβηση στη πισίνα, είναι παραδείγματα μέτριας δραστηριότητας. Το τρέξιμο και η ποδηλασία είναι πιο έντονες δραστηριότητες.\nΠοια είναι τα οφέλη της αερόβιας άσκησης και γιατί θεωρείται τόσο σημαντική; Γιατί όλοι την θεωρούν απαραίτητο κομμάτι της καθημερινότητάς μας; Παρακάτω θα βρείτε όλα όσα πρέπει να γνωρίζετε σχετικά με τα οφέλη της αερόβιας άσκησης, καθώς και παραδείγματα προπόνησης cardiο, έτσι ώστε να κάνετε την αερόβια άσκηση μέρος της καθημερινής σας ρουτίνας!\n1. Βελτιώνει την καρδιαγγειακή σας υγεία\nΗ αερόβια άσκηση συνιστάται από την American Heart Association * και από τους περισσότερους γιατρούς, σε άτομα που πάσχουν ή κινδυνεύουν από καρδιαγγειακές παθήσεις. Αυτό οφείλεται στο γεγονός, ότι η αερόβια ενισχύει την καρδιά σας και την βοηθά να αντλεί αποτελεσματικότερα αίμα σε όλο το σώμα.\nΤο cardio μπορεί επίσης να βοηθήσει στη μείωση της αρτηριακής πίεσης και να διατηρήσει τις αρτηρίες σας καθαρές, αυξάνοντας την «καλή» χοληστερόλη υψηλής πυκνότητας λιποπρωτεϊνών (HDL) και μειώνοντας τα επίπεδα κακής χοληστερόλης χαμηλής πυκνότητας λιποπρωτεϊνών (LDL) στο αίμα.\nΕάν έχετε σαν στόχο να μειώσετε την αρτηριακή σας πίεση και τη χοληστερόλη, στοχεύστε σε 40 λεπτά μέτριας έως έντονης αερόβιας άσκησης, για 3 με 4 φορές την εβδομάδα.\n2. Βοηθά στη ρύθμιση του σακχάρου στο αίμα\nΗ τακτική σωματική δραστηριότητα συμβάλλει στη ρύθμιση των επιπέδων της ινσουλίνης και στη μείωση του σακχάρου στο αίμα, βοηθώντας ταυτόχρονα τον έλεγχο του σωματικού βάρους. Σε μια μελέτη που πραγματοποιήθηκε σε άτομα με διαβήτη τύπου 2, οι ερευνητές διαπίστωσαν ότι η αερόβια άσκηση είχε πολύ σημαντικά οφέλη όσο αναφορά την αντιμετώπιση της πάθησης.\nΈνα ακόμα από τα πολλά οφέλη της αερόβιας άσκησης, είναι ότι μπορεί να βοηθήσει τα άτομα με άσθμα να μειώσουν τόσο τη συχνότητα, όσο και τη ένταση των κρίσεων άσθματος. Ωστόσο, όσοι έχουν άσθμα, θα πρέπει να συμβουλευτούν τον γιατρό τους πριν ξεκινήσουν οποιαδήποτε μορφή άσκησης , καθώς μπορεί να χρειαστούν αλλαγές στην φαρμακευτική τους αγωγή. Επίσης, δεν είναι όλοι οι τύποι αερόβιας άσκησης κατάλληλοι για την συγκεκριμένη πάθηση.\n4. Μειώνει τους χρόνιους πόνους\nΕάν έχετε χρόνιους πόνους στην πλάτη, η αερόβια άσκηση και ειδικότερα δραστηριότητες χαμηλού αντίκτυπου, όπως η ελεύθερη κολύμβηση ή το aqua aerobic, μπορούν να σας βοηθήσουν να επαναφέρετε την λειτουργικότητα και την αντοχή των μυών σας. Η άσκηση, μπορεί επίσης να σας βοηθήσει να χάσετε βάρος, που μπορεί να μειώσει ακόμα περισσότερο τους χρόνιους πόνους στην πλάτη.\n5. Βοηθά στη ρύθμιση και την απώλεια βάρους\nΣίγουρα έχετε ακούσει ότι η ισορροπία ανάμεσα σε διατροφή και γυμναστήριο και ειδικότερα η αερόβια άσκηση, είναι το βασικό στοιχείο για την επίτευξη απώλειας βάρους.\nΜε ποιους τρόπους, όμως, μας βοηθάει η αερόβια άσκηση να χάσουμε κιλά;\nΌσο περισσότερους μύες κινούμε, τόσες περισσότερες θερμίδες καίμε. Συνεπώς, όταν κάνουμε αερόβια άσκηση, και ειδικά ασκήσεις όπως η Zumba και η κολύμβηση, γυμνάζουμε ολόκληρο το σώμα μας και δραστηριοποιούμε πολλές μυϊκές ομάδες ταυτόχρονα.\nΟι αερόβιες ασκήσεις στοχεύουν συνήθως σε μεγάλες μυϊκές ομάδες, συνεπώς συμβάλλουν σε μεγάλο βαθμό στην απώλεια βάρους. Το step, τo aqua aerobic και το jogging χαμηλής έντασης δραστηριοποιούν τους περισσότερους μυς ταυτόχρονα.\nΌταν ασκούμαστε για αρκετή ώρα, ο οργανισμός μας παράγει τριφωσφορική αδενοσίνη, η οποία προκαλεί έκλυση ενέργειας, και αποτελείται εν μέρει από λίπος. Το λίπος είναι λιγότερο περίπλοκο από τους υδατάνθρακες και τις πρωτεΐνες, συνεπώς η αερόβια άσκηση μας βοηθά να το κάψουμε πιο εύκολα.\nΑποτελέσματα ανάλογα με την ένταση\nΑν κάνουμε αερόβια άσκηση σε χαμηλή ένταση, όπως περπάτημα και κολύμβηση, τα οφέλη στην υγεία μας είναι πολύ μεγάλα. Δυναμώνουμε τους μυς του αναπνευστικού συστήματος, καίμε λίπος και βελτιώνουμε τον μεταβολισμό μας. Σε υψηλή ένταση, όπως το τρέξιμο και η ποδηλασία, καίμε ακόμα περισσότερο λίπος.\n6. Ανακουφίζει από το άγχος και βελτιώνει την ποιότητα ύπνου\nΤα οφέλη της αερόβιας άσκησης δεν είναι μόνο σωματικά. Η αερόβια άσκηση βελτιώνει και την ψυχική μας υγεία. Το άγχος μπορεί να προκαλέσει πραγματικά πολλά προβλήματα υγείας και διάθεσης. Μπορεί επίσης να μειώσει την ποιότητα του ύπνου. Όταν κάνετε αερόβια άσκηση, αναγκάζετε το σώμα σας να καταναλώσει υπερβολική ενέργεια και να εκκρίνει ενδορφίνες, η οποίες είναι ορμόνες που δημιουργούν ένα έντονο αίσθημα ευφορίας.\nΗ αερόβια άσκηση έχει τρομερά οφέλη στον οργανισμό μας και αποτελεί απαραίτητη προϋπόθεση για έναν υγιεινό τρόπο ζωής. Οι περισσότεροι άνθρωποι πρέπει να κάνουν περίπου 30 λεπτά μέτριας καρδιαγγειακής δραστηριότητας, τουλάχιστον πέντε ημέρες την εβδομάδα. Η ένταση, η διάρκεια, καθώς και ο τύπος της άσκησης μπορούν να διαφέρουν από μέρα σε μέρα, έτσι ώστε να μην είναι μονότονη η προπόνησή σας! Εάν είστε αρχάριοι στη γυμναστική, ξεκινήστε με μικρά και σταθερά βήματα. Μπορείτε πάντα να ανεβάζετε τον πήχη καθώς το επίπεδο της φυσικής σας κατάστασης βελτιώνεται. Θυμηθείτε: Οποιαδήποτε προπόνηση είναι καλύτερη από την ακινησία!


| Σελίδα 186\nhuman traFFFic returns to The Funky Island!!\n18 Νοεμβρίου 2008 by human traFFFic 4 Σχόλια\nΟ sid4 και ο thom επιστρέφουν στη ραδιοφωνική εκπομπή “The Funky Island” καλεσμένοι από τον Giorgo. Τετάρτη 19 Νοεμβρίου, 21:00 – 23:00 @ http://www.radiophone.gr\nΜήπως ήρθαν τα Χριστούγεννα;\n17 Νοεμβρίου 2008 by sid4 5 Σχόλια\nΕίναι βράδυ Παρασκευής και επιστρέφοντας σπίτι, με έκπληξη βλέπω λαμπιόνια και ένα Αϊ-Βασίλη να στολίζουν ένα μπαλκόνι. Κοιτάζω το ημερολόγιο και διαπιστώνω ότι είναι ακόμη 14 Νοεμβρίου και δεν έχει […]\n← Προηγούμενο 1 … 185 186 187 … 198 Επόμενο →


"Ποτέ έρχεται ο Κάτας - Η πιθανότητα ενίσχυσης" • NewsPAO\n“Ποτέ έρχεται ο Κάτας – Η πιθανότητα ενίσχυσης”\nTην επικείμενη έναρξη της συνεργασίας του Παναθηναϊκού με τον Όντεντ Κάτας σχολίασε στον bwinΣΠΟΡ FM 94,6 ο Δημήτρης Κοντός.\n«Είναι στην τελική ευθεία, η λογική λέει πως θα έχει αίσιο τέλος. Τις επόμενες μέρες θα τελειώσει το ζήτημα. Έτσι κι αλλιώς, θα παίξει πρώτα το παιχνίδι της Τετάρτης και μετά θα έρθει στην Αθήνα. Δεν θα ερχόταν σήμερα. Ενδεχομένως να έχει έρθει την Πέμπτη», σχολίασε αρχικά και συνέχισε:\n«Βρίσκεται σε συζητήσεις από τη Δευτέρα με τον Παναθηναϊκό. Ο Παναθηναϊκός ασχολήθηκε μόνο με Κάτας και Πρίφτη, καμία άλλη περίπτωση δεν προχώρησε περισσότερο. Μιλάει καθημερινά με τους ανθρώπους της ομάδας».\nΌσο για το αν θα γίνουν προσθήκες, είπε: «Για ενίσχυση θα αποφασίσει ο ίδιος, αν είναι εφικτό οικονομικά να γίνει. Τουλάχιστον δύο παίκτες νομίζω πως πρέπει να μείνουν εκτός 12άδας. Δεν μπορούν να βοηθήσουν\nΔιαβολοβδομάδα με Λαμόνικα - Οι διαιτητές των αγώνων


«Κλείδωσε» την πρόκριση με πεντάρα η Γιουνάιτεντ - ΒΙΝΤΕΟ\nΠΟΛΙΤΗΣ SPORTS, 12/03/2020 (τελευταία ενημέρωση 22:04)\nΗταν το μεγάλο φαβορί. Ηταν και στην καλύτερη φόρμα της σεζόν. Η Γιουνάιτεντ έκανε εμφατικό πέρασμα από την Αυστρία, όπου το μείγμα βασικών-αναπληρωματικών της καθάρισε εύκολα για το 0-5 επί της Λίντσερ.\nΟ Ιγκάλο πήρε την ασίστ από τον Μπρούνο Φερνάντες, έκανε γκελάκια και σούταρε με δύναμη στο δεξιό παράθυρο για το 0-1 (28′). Από δική του ασίστ ο Τζέιμς έκανε την ωραία ατομική ενέργεια για το δεύτερο (58′), ενώ ο Μάτα πήρε την κάθετη του Φρεντ (82′) και με πλασέ κλείδωσε ουσιαστικά την πρόκριση για τα προημιτελικά και κατέστησε διαδικαστική τη ρεβάνς του Μάντσεστερ.\nΜε το διαγώνιο του Γκρίνγουντ στις καθυστερήσεις να κάνει το καρέ και το λάθος του αντίπαλου τερματοφύλακα αμέσως μετά στο μακρινό σουτ του Περέιρα, οι Κόκκινοι Διάβολοι έφτασαν πανηγυρικά στο 11ο διαδοχικό αήττητο ματς (8 νίκες) σε όλες τις διοργανώσεις.\nΔεύτερος νεκρός από τον κορωνοϊό στην Αίγυπτο – 80 πλέον τα κρούσματαΠρώτοι νεκροί από τον κορωνοϊό σε Νορβηγία και Ινδία


Η αρχή είναι το ήμισυ του παντός | Trikala Culture News\nPosted on 5 Απριλίου, 2022 by Achilleas Gravanis\nΜετά από μια δύσκολη τουριστική περίοδο, λόγω της πανδημίας του Covid-19, είναι λογικό να γίνεται μια αναζήτηση για τους τρόπους ενίσχυσής του τουρισμού, από τους επαγγελματίες τους φορείς αλλά και τις ενέργειες από πλευράς δήμου.\nΟ στόχος από πλευράς δήμου, μέσα από τη συνεργασία με συλλόγους και επαγγελματίες του χώρου, είναι να προωθείται η περιοχή μας ολιστικά. Απόδειξη των ενεργειών και των προσπαθειών ήταν το Σαββατοκύριακο που πέρασε, η περιοχή μας φιλοξένησε αθλητικές διοργανώσεις όπως αγώνες στίβου και τραμπολίνου. Παράλληλα οι φίλοι του μηχανοκίνητου αθλητισμού είχαν την ευκαιρία να παρακολουθήσουν και να συμμετέχουν στο 5ο φιλικό enduro Μετεώρων «Σταμούλης Φάλλας» ενώ αναβίωσε μετά από χρόνια το περίφημο ράλι Ακρόπολις με τερματισμό στο κέντρο της πόλης και απογευματινή διαδρομή στα Μετέωρα.\nΣημαντική ήταν η επίσκεψη συλλόγου ιδιωτών ηλεκτρικών οχημάτων που επισκέφτηκε και διανυκτέρευσε στην περιοχή μας έχοντας υπόψη το πρόγραμμα από πλευράς Δήμου για τα σημεία φόρτισης πράγμα που τους χαροποίησε πολύ.\nΤόσο οι αθλούμενοι όσο και οι θεατές και οι ταξιδιώτες αυτοί δεν παύουν να είναι τουρίστες και να αναζητούν τον ιδανικό συνδυασμό εμπειρίας και απόλαυσης. Στο καθημερινό τους πρόγραμμα, πέρα από το σπορ, υπάρχει το φαγητό, η ξεκούραση, η πολιτιστική γνωριμία, η εκδρομή, η διασκέδαση και η ψυχαγωγία και όλα αυτά μαζί αποτελούν τον τέλειο προορισμό για τον καθένα.\nΤέλος ο Δήμαρχος Δήμου Μετεώρων κ. Θεόδωρος Αλέκος ευχαριστεί τα συμβούλια των αθλητικών συλλόγων της πόλης μας που συμβάλλουν τα μέγιστα στην προβολή του αθλήματος τους και παράλληλα της περιοχής μας διαμηνύοντας τους πάντα ότι θα είναι κοντά τους σε ό,τι και αν χρειαστούν.\nΗ αρχή για αυτό που ονομάζουν όλοι εναλλακτικό τουρισμό έχει γίνει από καιρό και συνεχίζεται με τους καλύτερους οιωνούς. Όλοι μαζί μπορούμε να τα καταφέρουμε, να φτάσουμε την περιοχή μας στην κορυφή των αθλητικών, θρησκευτικών, γαστρονομικών και περιπετειωδών προορισμών της χώρας.\nΣυνελήφθη ημεδαπός στην ευρύτερη περιοχή των Τρικάλων για παράβαση της νομοθεσίας περί ναρκωτικών


#StayHomeStaySafe: Ημέρα 3η, ημέρα ομορφιάς\nin Beauty Talk\n[Photo Credit: Atelier Brunette]\nΑφού λοιπόν περνούν οι μέρες και παραμένουμε στο σπίτι ένας άλλος τρόπος για να περάσουμε ευχάριστα τις ώρες μας μπορούμε να περιποιηθούμε τον εαυτό μας. Ας μην ξεχνάμε ότι είμαστε γυναίκες και είναι σημαντικό να νιώθουμε όμορφα γιατί βοηθάει στην ψυχολογία μας.\nΑν έχουμε καλή ψυχολογία τότε έχουμε και καλό ανοσοποιητικό σύστημα. Έτσι και αλλιώς αξίζει στον εαυτό μας να του αφιερώσουμε λίγο χρόνο. Ας δούμε παρακάτω μερικούς τρόπους.\n1. Φτιάξτε την δική σας μάσκα ομορφιάς με κύριο συστατικό τον κουρκουμά που θα ανανεώσει το δέρμα σας, θα λειτουργήσει με αντιγηραντικές και λευκαντικές ιδιότητες και θα καταπολεμήσει τυχόν σπυράκια και ακμή η οποία υπόσχεται λαμπερό δέρμα .\nΟ κουρκουμάς ή turmeric ή Haldi είναι ένα φυσικό καλλυντικό με προέλευση την Ινδία. Ένα μπαχαρικό με πολλές χρήσεις ιδανίκο όμως για την επιδερμίδα.Έχει ισχυρή αντιφλεγμονώδη δράση και είναι ένα πολύ ισχυρό αντιοξειδωτικό.\n1κ.γ. κουρκουμα σκόνη\n1κ.γ. λάδι καρύδας / ελαιόλαδο / αμυγδαλέλαιο\n1κ.γ. χυμό λεμονιού / πορτοκαλιού\nπροαιρετικά λιώστε 1/4 μπανάνα\nΑναμίξετε τα μέχρι να γίνει μία πάστα και απλώστε την στο πρόσωπο για 30 λεπτά, μετά ξεπλυνέτε με χλιαρό νερό καλά, έπειτα βάλτε την ενυδατική σας.\n* ΑΝ ΕΧΕΤΕ ΚΑΠΟΙΑ ΑΛΛΕΡΓΙΑ ΜΗΝ ΤΟ ΔΟΚΙΜΑΣΕΤΕ.\n* ΜΠΟΡΕΙΤΕ ΝΑ ΒΆΛΕΤΕ ΛΙΓΟ ΣΤΟ ΧΕΡΙ ΣΑΣ ΓΙΑ ΝΑ ΚΑΝΕΤΕ ΤΕΣΤ ΑΛΛΕΡΓΙΑΣ\n2. Φροντίστε τα νύχια σας στο σπίτι σαν να είσαστε σε ινστιτούτο. Για τις γυναίκες η περιποίηση των νυχιών είναι μία μικρή πολυτέλεια. Τα περιποιημένα νύχια υποδουλώνουν την φροντίδα αλλά και την σωστή υγιεινή. Μπορείτε και εσείς να αποκτήσετε το αποτέλεσμα αυτό εύκολα από το σπίτι.\nΠοιος είναι ο απαραίτητος εξοπλισμός για να πετύχετε το βασικό μανικιούρ μόνες σας\nΕργαλεία για τα πετσάκια\nΔιαφανές βερνίκι για το τελείωμα\nΠΡΟΕΤΟΙΜΑΣΙΑ : Για να έχετε το επιθυμητό αποτέλεσμα πριν ξεκινήσετε πλύνετε τα χέρια σας και στην συνέχεια αν έχετε βερνίκι από προηγούμενη βαφή, αφαιρέστε το με το ασετόν. Έπειτα κόψτε τα νύχια σας (αν χρειάζεται) και μετά λιμάρετε επιθυμητό σχήμα. Για πιο κοντά νύχια το ιδανικό σχήμα είναι το οβάλ και σε μακρύτερα τετράγωνα ή ακόμα και μυτερά. Για το λιμάρισμα επιλέξτε μια χάρτινη λίμα. Φροντίστε να λιμάρετε τα νύχια σας προς μια κατεύθυνση κι όχι μπρος – πίσω, καθώς έτσι η άκρη του νυχιού δεν θα είναι λεία.\nΣτην τελική φάση της προετοιμασίας πρέπει να «φτιάξετε τα πετσάκια». Ιδανικά για τα πετσάκια δεν πρέπει να αφαιρούνται αλλά να σπρώχνονται προς τα πίσω με το ειδικό εργαλείο. Επειδή τα πετσάκια ενώνουν το δέρμα γύρω από τα νύχια με την επιφάνεια του νυχιού. Επομένως με την αφαίρεσή τους μπορεί να οδηγήσει σε μόλυνση και μυκητιάσεις.\nΕΦΑΡΜΟΓΗ ΒΕΡΝΙΚΙΟΥ : Αφού τελειώσετε την προετοιμασία, ήρθε η ώρα να εφαρμόσετε το βερνίκι. Ξεκινήστε απλώνοντας πρώτα ένα βερνίκι βάσης για να έχετε καλύτερη εφαρμογή και διάρκεια στο χρώμα, αφήστε τη βάση να στεγνώσει καλά πριν εφαρμόσετε το χρώμα βερνίκι. Τώρα περάστε το χρώμα βερνίκι. Η καλύτερη μέθοδος για να απλώσετε το βερνίκι σωστά είναι με τρεις κινήσεις.\nΞεκινώντας από τη βάση και δημιουργώντας μία λωρίδα στα αριστερά, μία στα δεξιά και μία στο κέντρο. Περιμένετε να στεγνώσει καλά και τότε περάστε το χρώμα για δεύτερη φορά. Το αποτέλεσμα θα είναι ομοιόμορφο όταν περάσετε την δεύτερη στρώση. Αφού απλώσετε και την δεύτερη στρώση, μην ξεχάσετε να τελειώσετε με μία στρώση από βερνίκι φινιρίσματος – γυαλιστικό, ώστε να εξασφαλίσετε ότι το αποτέλεσμα θα διαρκέσει παραπάνω.\n[Photo Credit: Element5 Digital]


Κλάδεμα ελιάς: Oι λεπτομέρειες κάνουν τη διαφορά - AGRO-Business\nΡωσικό εμπάργκο: Παράταση των έκτακτων μέτρων για ένα ακόμη έτος προτείνει η Ε.Ε.\nΣυγκροτήθηκε η Ένωση Αγροτουρισμού Θεσσαλίας\nΠαγωμένη η αγορά οίνου λόγω ΕΦΚ – άμεση κατάργηση ζητά η ΚΕΟΣΟΕ\nΚλάδεμα ελιάς: Oι λεπτομέρειες κάνουν τη διαφορά\nΗ Ένωση Αγροτικών Συλλόγων Αγρινίου σε μια προσπάθεια να συμβάλει στην καλύτερη ενημέρωση των ελαιοπαραγωγών παραθέτει μια σειρά από συμβουλές για τον τρόπο κλαδέματος της ελιάς από τον Νικόλαο Μπαρτσώκα, γεωπόνο του Γεωπονικού Πανεπιστημίου Αθηνών. Το κλάδεμα είναι ίσως η σπουδαιότερη εργασία, μιας και από αυτήν εξαρτάται η καρποφορία και η μακροζωία των δέντρων. Ο κλαδευτής θα πρέπει να αφαιρεί τα κλαδιά που πρέπει και όχι αυτά που τον βολεύουν.\nΟι στόχοι του κλαδέματος είναι:\nΤο ισοζύγιο μεταξύ βλάστησης, ζώνης καρποφορίας και ριζικού συστήματος.\nΑφαίρεση προσβεβλημένων βλαστών και καρπών.\nΑύξηση άμεσου φωτισμού και αερισμού (προσοχή στα εγκαύματα).\nΗ ελαχιστοποίηση της μη παραγωγικής περιόδου.\nΗ παράταση της περιόδου σταθερής απόδοσης του φυτού.\nΗ αύξηση της παραγωγής και της διευκόλυνσης της συλλογής.\nΗ εξοικονόμηση υγρασίας, που είναι περιοριστικός παράγοντας σε ξερικούς ελαιώνες.\nΑ. Κλάδεμα μορφώσεως\nΜε το κλάδεμα αυτό δίνουμε στην ελιά ένα ορισμένο σχήμα, ουσιαστικά διαμορφώνουμε έναν ανθεκτικό σκελετό που θα ανταποκρίνεται στις απαιτήσεις μας και το οποίο δεν έχει σε τίποτα να κάνει με την «ωραία» εμφάνιση του δέντρου, αλλά με την ικανοποιητική υγεία του και την κανονική καρποφορία του. Το κλάδεμα αυτό γίνεται τα πρώτα χρόνια.\nΓια τη διαμόρφωση στο σχήμα αυτό, τα δενδρύλλια κόβονται σε ύψος 80-160 εκ. από το έδαφος κατά τη μεταφύτευση. Την πρώτη χρονιά επιδιώκεται η δημιουργία πλάγιων βλαστών σε κανονικές αποστάσεις γύρω από τον κεντρικό βλαστό.\nΗ διακλάδωση των βραχιόνων γίνεται από πολύ χαμηλά, στα 30-40 εκ. από το έδαφος.\nΔεν γίνεται καμία επέμβαση κλαδέματος στα πρώτα 5-6 χρόνια και μετά αφαιρούνται μόνο οι καχεκτικοί βλαστοί και οι κορυφές που υπερβαίνουν σε ύψος τα 3 μέτρα. Το θαμνώδες σχήμα έχει ορισμένα σημαντικά πλεονεκτήματα για εντατική καλλιέργεια:\nΤα δέντρα μπαίνουν γρηγορότερα στην καρποφορία.\nΔίνουν μεγαλύτερη μέση στρεμματική απόδοση σε σύγκριση με άλλα σχήματα.\nΚάνουν δυνατή τη συγκομιδή χωρίς σκάλες, μειώνοντας έτσι το κόστος.\nΤόσο το θαμνώδες όσο και το χαμηλό κύπελλο έχουν το μειονέκτημα ότι δυσχεραίνουν τη μηχανική καλλιέργεια του εδάφους και επίσης κάνουν σχεδόν αδύνατη τη συλλογή του ελαιοκάρπου από το έδαφος. Ένα βελτιωμένο χαμηλό σχήμα, χωρίς τα μειονεκτήματα αυτά, είναι το χαμηλό κυλινδρικό με μονό κορμό και χαμηλή διακλάδωση κόμης.\nΓια τις ελληνικές κλιματικές συνθήκες πρέπει να προτιμάται το ημισφαιρικό σχήμα, με το οποίο δίνουμε στο δέντρο το σχήμα της ανοιχτής ομπρέλας. Στο ημισφαιρικό σχήμα αφαιρούνται οι λαίμαργοι βλαστοί, εφόσον με την αφαίρεσή τους δεν δημιουργείται κενό. Εάν δημιουργείται κενό, κορυφολογούνται προκειμένου να βλαστήσουν πλάγιοι κλάδοι. Ακόμα, σε περίπτωση που τα εξωτερικά πλάγια κλαδιά είναι πολύ πυκνά, πρέπει να αφαιρούνται για να εισέρχεται περισσότερος αέρας και φως.\nΒ. Κλάδεμα καρποφορίας\nΜετά το πέρασμα από τη νεαρή ηλικία στην ενήλικη ζωή, το ελαιόδεντρο απαιτεί εφαρμογή κλαδέματος καρποφορίας. Με το κλάδεμα θέλουμε να μεταφερθούν τα φωτοσυνθετικά προϊόντα στους καρπούς. Πριν από την όποια επέμβαση, είναι απαραίτητη η γνώση του τρόπου που καρποφορεί.\nΗ ελιά καρποφορεί σε βλαστούς του προηγούμενου έτους. Η καρποφόρα επιφάνεια βρίσκεται σε μια ημισφαιρική ζώνη, που περιβάλλει την περιφέρεια του δέντρου σε βάθος 60-90 εκ. Πολύ ζωηροί βλαστοί δεν είναι καρποφόροι (έχουν μόνο βλαστοφόρους οφθαλμούς), ενώ οι αδύνατοι βλαστοί δίνουν ελάχιστους καρπούς.\nΓια τον λόγο αυτόν, σκοπός του κλαδέματος καρποφορίας είναι η δημιουργία βλαστών μέτριου μήκους και η διατήρηση της καρποφόρας ζώνης σε καλή ζωηρότητα και με καλό φωτισμό. Αυτό επιτυγχάνεται απομακρύνοντας βλαστούς που επικαλύπτονται και που βαίνουν προς το εσωτερικό, καθώς και λαίμαργους (αφήνουμε μόνο αντικαταστάτες).\nΓενικά, όπως προείπαμε, προσπαθούμε να κάνουμε παραγωγικούς βλαστούς μέτριας ζωηρότητας 20-50 εκκαρατομώντας τα ψηλά σημεία, αλλά κρατώντας το κεντρικό ξύλο προστατευμένο από το έντονο φως του ήλιου που μπορεί να προκαλέσει εγκαύματα και φανερώνουμε όσο το δυνατόν περισσότερα φύλλα. Οι παραπάνω στόχοι είναι δύσκολο να επιτευχθούν σε πυκνά φυτεμένα δένδρα που σκιάζονται το ένα από το άλλο.\nΣτην περίπτωση αυτή, η καρποφόρα ζώνη περιορίζεται στις κορυφές των δέντρων και σε κάποια σημεία προς τη νότια πλευρά τους, όπου τα βλέπει ο ήλιος. Στα δέντρα αυτά, όταν κόβονται οι κορυφές για χαμήλωμα των δέντρων, μειώνεται πολύ η απόδοσή τους, γιατί αφαιρείται σημαντικό μέρος της καρποφόρας επιφάνειας.\nΣτα παραγωγικά δέντρα που είναι καλοκλαδεμένα και χαμηλά, συνιστάται να γίνεται κάθε χρόνο ένα μέτριο (όχι αυστηρό) κλάδεμα καρποφορίας, με αφαίρεση των πυκνών και νεκρών κλαδίσκων από την καρποφόρο ζώνη, επειδή με την πάροδο του χρόνου η ζώνη αυτή έχει την τάση να πυκνώνει και να γεμίζει με μικρούς βλαστούς. Κάνοντας το παραπάνω κλάδεμα, βελτιώνεται το μήκος των βλαστών και εξασφαλίζεται καλός φωτισμός στην καρποφόρα ζώνη.\nΤο κλάδεμα αυτό πρέπει να είναι αυστηρότερο σε δέντρα που αναπτύσσονται σε άγονα και ξηρά εδάφη, ώστε να περιορίζεται η φυλλική επιφάνεια και να εξοικονομούνται θρεπτικά στοιχεία και νερό για τη νέα καρποφόρα βλάστηση. Αντίθετα, σε δέντρα που αναπτύσσονται σε γόνιμα εδάφη, ή που λιπαίνονται και αρδεύονται, το κλάδεμα δεν πρέπει να είναι αυστηρό, επειδή υπάρχει επάρκεια θρεπτικών στοιχείων και νερού, τόσο για την υπάρχουσα καρποφορία όσο και για τη δημιουργία της νέας καρποφόρας βλάστησης.\nΣτην τελευταία αυτή περίπτωση, το αυστηρότερο κλάδεμα δίνει λαίμαργους βλαστούς που αργούν να μπουν σε καρποφορία. Το κλάδεμα καρποφορίας στις επιτραπέζιες ποικιλίες, αν γίνει σωστά, μπορεί να βελτιώσει το μέγεθος των καρπών. Για τον σκοπό αυτόν συνιστάται καλύτερα να γίνεται στις χρονιές υπερβολικής καρποφορίας αραίωση καρποφόρων κλαδίσκων λίγο μετά την καρπόδεση.\nΣυνοψίζοντας, αναφέρω τα σημεία στα οποία πρέπει να δώσει έμφαση ο κλαδευτής:\nΠριν κλαδέψουμε, κάνουμε μια νοητή προσέγγιση κλαδέματος. Καλό είναι ο ίδιος κλαδευτής να κάνει το κλάδεμα κάθε χρόνο και να γνωρίζει το ιστορικό των δέντρων και ακόμη καλύτερα να είναι κλαδευτής ο ιδιοκτήτης.\nΛαμβάνουμε υπόψη τον τρόπο καλλιέργειας και κυρίως λίπανση και άρδευση. Χρυσός κανόνας, τα δέντρα που λιπαίνονται και ποτίζονται δεν τα κλαδεύουμε πολύ κατά τη συλλογή, ούτε τους πρώτους μήνες του χειμώνα. Αυτό γίνεται διότι τα θρεπτικά συστατικά κατευθύνονται στα φύλλα και εκεί θα μεταμορφωθούν σε τέτοια μορφή που να μπορούν να χρησιμοποιηθούν από το φυτό. Εάν η κόμη είναι μικρή και αυστηρά κλαδεμένη, τότε δεν μπορεί να γίνει μετατροπή αυτών των συστατικών από το δέντρο, μεγάλο μέρος αυτών πάνε χαμένα και θα οδηγηθούμε σε έντονη βλαστομανία με πολλούς λαίμαργους βλαστούς και ακαρπία.\nΕλαφρύ κλάδεμα: Οταν ο μέσος όρος μήκους βλαστών της προηγούμενης χρονιάς είχε μήκος βλαστών μεγαλύτερο από 30 εκ. Στο ελαφρύ κλάδεμα αφαιρούμε το 1/6 του δέντρου όταν το μήκος των βλαστών ήταν 15-30 εκ.\nΣτο μέτριο κλάδεμα: Αφαιρούμε 1/3 έως 1/4 του δέντρου.\nΑυστηρό ορίζεται το κλάδεμα κατά το οποίο αφαιρούμε πάνω από το 50% του δέντρου και το μήκος των βλαστών είναι κάτω από 15 εκ.\nΈντονα αβαθή, πετρώδη και άγονα εδάφη έχουν δέντρα με μικρό ριζικό σύστημα, άρα η αναλογία φυλλώματος ρίζας πρέπει να διατηρείται αφαιρώντας φύλλα, αλλιώς έχουμε απορρόφηση των λίγων θρεπτικών από την κόμη και οδηγούμαστε σε μειωμένη καρποφορία.\nΞεκινώντας το κλάδεμα: Αρχικώς εντοπίζουμε μπαίνοντας κάτω από το δέντρο και αφαιρούμε τα άρρωστα και προσβεβλημένα τμήματα που προκαλούνται από ασθένειες όπως το κυκλοκόνιο, το λεκάνιο, καρκίνωμα ή και από τροφοπενίες καλίου ή βορίου, ιδίως ύστερα από έντονα παραγωγικές χρονιές, κάνοντάς τα υγιή και μειώνοντας έτσι τον κίνδυνο μολύνσεων.\nΤα άρρωστα τμήματα απορροφούν από το δέντρο πιο πολλά θρεπτικά συστατικά και χυμούς στην προσπάθειά τους να επανέλθουν σε φυσιολογική κατάσταση και αυτό στερεί θρεπτικά συστατικά από σημεία στα οποία θέλουμε να κατευθυνθούν. Αφαίρεση όσων βλαστών δεν καρποφόρησαν, ενώ ήταν αναμενόμενο.\nΟ αριθμός των βλαστών που απομακρύνονται εξαρτάται από τον βαθμό καρποφορίας του δέντρου. Εάν αυτό καρποφόρησε επαρκώς, τότε κόβονται όλοι οι διετείς βλαστοί που δεν έδωσαν καρπό και γίνεται απομάκρυνση των βλαστών που καρποφόρησαν κατά 50%. Σε κάθε περίπτωση η εφαρμογή του συνόλου ή μέρους των παραπάνω επεμβάσεων θα εξαρτηθεί από την εικόνα του ελαιώνα, τις ικανότητες των κλαδευτών και την εκτίμηση του κόστους κλαδέματος.\nΓ. Κλάδεμα ανανέωσης\nΗ ελιά έχει την ικανότητα να αναβλαστάνει από οποιοδήποτε σημείο του ξύλου της έπειτα από κοπή, και αυτό το χαρακτηριστικό είναι που της δίνει τη γνωστή μακροζωία της. Για τον λόγο αυτόν είναι δυνατή η ανανέωση γερασμένων δέντρων, δέντρων που η παραγωγή τους είναι μικρή σε ποσότητα ή που και ακόμα το μέγεθος του καρπού έχει μικρύνει σημαντικά, καθώς επίσης και η αποκατάσταση δέντρων που ζημιώθηκαν από παγετό, ασθένεια ή φωτιά.\nΓερασμένα, χαμηλής παραγωγικότητας δέντρα ανανεώνονται με κόψιμο του κορμού χαμηλά ή στο σημείο διακλάδωσης (σταυρός).\nΓια μερική ανανέωση ή περιορισμό της κόμης σε πυκνοφυτεμένα δένδρα που σκιάζονται, το κόψιμο γίνεται στους βραχίονες ή στις πρώτες διακλαδώσεις τους σε ανάλογο ύψος.\nΣτα σημεία κοπής αναπτύσσονται λαίμαργοι βλαστοί, από τους οποίους επιλέγονται οι καταλληλότεροι για τον σχηματισμό του νέου σκελετού του δένδρου.\nΤο δέντρο μπαίνει πάλι σε καρποφορία ύστερα από 3-5 χρόνια. Για την αποκατάσταση δέντρων που επλήγησαν από παγετό, τα δέντρα αφήνονται για έναν χρόνο, ώστε να εκδηλωθεί η πραγματική έκταση της ζημιάς. Από τους νέους βλαστούς, που στο μεταξύ εκπτύσσονται, θα σχηματιστούν οι νέοι κλάδοι του δέντρου, ενώ αφαιρούνται όλα τα κατεστραμμένα μέρη.\nΗ ύπαρξη και τα είδη των λαίμαργων βλαστών είναι ο τρόπος που η ελιά προσπαθεί να μας μιλήσει και ανάλογα με τον τρόπο καλλιέργειας, τις δυνατότητες του εδάφους και της κατάστασης του φυτού εμείς πρέπει να ανταποκριθούμε.\nΕχουμε 3 ειδών λαίμαργους βλαστούς:\nΣτη βάση του δέντρου τα λεγόμενα κολορίζια ή αγριλίδια ή παραφυάδες, που δείχνουν ότι δεν είναι εύκολη η κυκλοφορία χυμών προς τα πάνω. Εδώ προχωράμε σε κλάδεμα ανανέωσης.\nΟι κάθετοι λαίμαργοι, που είναι κυρίως στο μέσον του δέντρου και δρουν έντονα ανταγωνιστικά προς την καρποφορία. Δεν αφαιρούνται όλοι αυτοί, αλλά επιλέγονται κάποιοι και με κατάλληλη διαμόρφωση (κορυφολόγηση – λύγισμα) αποτελούν κλάδους ανανέωσης-αντικαταστάτες ή και σκίασης.\nΛαίμαργοι στα σημεία καμπής στις ποδιές. Αυτοί είναι χρησιμότατοι διότι αυτοί θα δώσουν την παραγωγή στις επόμενες 3-8 χρονιές. Οχι αυστηρά κλαδέματα σε αυτά τα σημεία. Αυτός ο λαίμαργος με μια μικρή παραγωγή θα λυγίσει και θα αντικαταστήσει τη γερασμένη ποδιά. Μια ποδιά πρέπει να αντικαθίσταται σε 4-5 χρόνια.\nΈνα κλάδεμα κρίνεται αποτυχημένο αν:\nΕξασθενεί το δέντρο άδικα.\nΔημιουργεί περιττές τομές που είναι εστίες μολύνσεων.\nΠότε και με ποια ένταση γίνονται τα κλαδέματα;\nΠροκειμένου να απαντηθούν τα παραπάνω ερωτήματα, λαμβάνονται υπόψη τα ακόλουθα:\nΟ όγκος των βροχοπτώσεων κατά την περίοδο του φθινοπώρου και του χειμώνα.\nΟ όγκος της εσοδείας του έτους που πέρασε.\nΗ βλαστική κατάσταση του δέντρου τη στιγμή που θα επέμβει ο κλαδευτής.\nΟ προορισμός του φορτίου (επιτραπέζια κατανάλωση ή ελαιοποίηση).\nΗ πυκνότητα φύτευσης και ο τύπος του κλαδέματος που πρόκειται να γίνει.\nΤο κλάδεμα της ελιάς θα πρέπει να γίνεται αμέσως μετά τη συγκομιδή των καρπών και πριν από την έναρξη εκπτύξεως της νέας βλάστησης. Οταν όμως τα ελαιόδεντρα είναι προσβεβλημένα από το βακτήριο της φυματίωσης, τότε το κλάδεμα θα πρέπει να γίνεται το καλοκαίρι για να αποφευχθεί η διασπορά του βακτηρίου.\nΑν όμως πρέπει να γίνει τον χειμώνα, τότε τα κλαδευτικά εργαλεία καθώς και οι τομές πρέπει να απολυμαίνονται συχνά. Γενικά το κλάδεμα μπορεί να γίνει σε όλη την περίοδο, από το φθινόπωρο ως τους πρώτους μήνες της άνοιξης. Ομως δεν θα πρέπει να γίνεται πριν και κατά την περίοδο του χειμώνα σε περιοχές που πλήττονται συχνά από παγετούς. Γενικά επειδή τα δέντρα κατά τους φθινοπωρινούς μήνες έχουν την τάση να αποθηκεύουν θρεπτικά συστατικά, τα φθινοπωρινά κλαδέματα μπορεί να στερήσουν το δέντρο από οργανικές ουσίες που παράγονται στις θέσεις παραγωγής (ώριμα φύλλα) εάν τα απομακρύνουμε.\nΤα κλαδεμένα κλαδιά θα πρέπει να απομακρύνονται από τα κτήματα μέχρι τις αρχές Απριλίου.\nΑνεπαρκή τα μέτρα προστασίας των εσπεριδοειδών από εισαγόμενες ασθένειες\nΟΓΑ: Καταβολή συντάξεων μηνός Ιανουαρίου 2017\nΠ.Ε. Έβρου: Προσλήψεις 33 ατόμων για τη δακοκτονία\n«Προστασία ελαιοκαλλιέργειας και παραγωγή προϊόντων υψηλής προστιθέμενης αξίας» από τον Ε.Α.Σ. Κεφαλληνίας και Ιθάκης\nΟδηγίες προς ελαιοκαλλιεργητές και ελαιοτριβείς για την παραγωγή και αποθήκευση του ελαιόλαδου\nΜειωμένη παραγωγή ελαιόλαδου εκτιμά για φέτος ο ΣΕΒΙΤΕΛ\nΑπό 10 Νοεμβρίου η ελαιοσυγκομιδή στο Ηράκλειο


Ποια γυναίκα ήταν δίπλα στο Μ. Χατζηγιάννη στην περιοδεία του στην Ευρώπη; | Lifestyle - Ειδήσεις NewsIt.gr\nΠοια γυναίκα ήταν δίπλα στο Μ. Χατζηγιάννη στην περιοδεία του στην Ευρώπη;\nΤελευταία ενημέρωση: 23.11.2010 | 16:01\nΟ τραγουδιστής έκανε περιοδεία στην Ευρώπη.\nΟ Μιχάλης Χατζηγιάννης προγραμμάτισε τρεις μοναδικές συναυλίες σε μεγάλες ευρωπαϊκές πόλεις για να παρουσιάσει τη νέα του δισκογραφική δουλειά. Το κοινό τον υποδέχτηκε με μεγάλο ενθουσιασμό τόσο στην Γερμανία όσο και στην Ελβετία.\nΟ Μιχάλης άλλωστε είναι πλέον δημοφιλής και σε αυτές τις χώρες με το πρώτο του βήμα στην διεθνή σκηνή το οποίο έκανε μέσα στο καλοκαίρι. Κυκλοφόρησε για πρώτη φορά από τη Universal Γερμανίας σε Γερμανία, Ελβετία και Αυστρία ένας προσωπικός του δίσκος με αγγλικό στίχο και τραγούδια δικά του και ξένων συνθετών.\nΜαζί του φυσικά, όπως σε όλες τις καλοκαιρινές του συναυλίες τα τελευταία χρόνια, ήταν και η Μαρλέν Αγγελίδου που την είδαμε πρόσφατα να συμμετέχει με την Αγγλία στον διαγωνισμό της Eurovoice.\nΑξίζει να σημειώσουμε ότι και οι τρεις συναυλίες του τραγουδιστή ήταν sold out. Μάλιστα μεγάλη ελβετική εφημερίδα είχε δημοσίευση για την εμφάνισή του στην Ζυρίχη. "Με χιλιάδες πλατίνες και εκατομμύρια πωλήσεις, ο Μιχάλης Χατζηγιάννης είναι ο καλύτερος Έλληνας τραγουδιστής των τελευταίων δέκα χρόνων. Απόψε θα τραγουδήσει στο Escherwyss Club τα μεγαλύτερα hits του αλλά και νέα αγγλόφωνα τραγούδια", έγραψε η εφημερίδα.\nΣτην περιοδεία αυτή μάλιστα ο Μιχάλης τραγούδησε για πρώτη φορά LIVE το "Everyone dance" και παρουσίασε κάποια από τα αγγλόφωνα τραγούδια του νέου του δίσκου και φυσικά όλες τις μεγάλες του ελληνικές επιτυχίες.\nΌλα αυτά λίγο πριν κυκλοφορήσει στην χώρα μας το καινούριο του τραγούδι "Το Καλύτερο Ψέμα". Μία νέα δυναμική μπαλάντα που αποτελεί και το πρώτο single του νέου του δίσκου που θα κυκλοφορήσει μέσα στον Δεκέμβρη. Οι στίχοι είναι του Νίκου Γρίτση ενώ η μουσική του ίδιου του Μιχάλη.\nΟ Μιχάλης Χατζηγιάννης συνάντησε στην Φρανκφούρτη, στο Meet & Greet που έγινε για τους ομογενείς θαυμαστές τους, τον ποδοσφαιριστή Γιάννη Αμανατίδη. Αρχικά οι δυο τους έδωσαν μία συνέντευξη τύπου, υπέγραψαν πολλά αυτόγραφα ενώ δεν αρνήθηκαν να φωτογραφηθούν με όλους. Η συνάντηση έγινε σε γνωστό club της Φρανκφούρτης και στα πλαίσια της ευρωπαϊκής περιοδείας του Μιχάλη.


8 Μάρτη: επέτειος και σύγχρονος αγώνας για τα δικαιώματα και την αξιοπρέπεια των γυναικών - Youth Voice\nΔημοσιεύτηκε από Youth Voice | Μαρ 8, 2021 | ΔΙΕΘΝΗ | 0\nΆρθρο του Μπάμπη Σαραντίδη*,\n8 Μαρτίου… Παγκόσμια Ημέρα της Γυναίκας… Αν και πολλοί έχουν ξεχάσει ή αγνοούν τις ιστορικές καταβολές της μέρας αυτής από τον ηρωικό αγώνα των εργατριών της Νέας Υόρκης το 1857.\nΠροσωπικά, θέλω να αφιερώσω τη φετινή επέτειο στην Μα Κιάλ Σιν*, μια 18χρονη νέα γυναίκα από τη Μιανμάρ, που δολοφονήθηκε από τα πυρά των δυνάμεων καταστολής στη διαδήλωση εναντίον της στρατιωτικής χούντας που επιβλήθηκε στη χώρα την 1η Φεβρουαρίου. Τρεις νεαρές γυναίκες ήταν μεταξύ των τουλάχιστον 38 ανθρώπων που σκοτώθηκαν τη μέρα αυτή, ο μεγαλύτερος αριθμός θυμάτων από την επιβολή του πραξικοπήματος. Να την αφιερώσω, επίσης, και σ’ όλες τις εκατοντάδες χιλιάδες μαχόμενες γυναίκες της Μιανμάρ, που βρίσκονται στην πρώτη γραμμή του κινήματος διαμαρτυρίας κατά της στρατιωτικής χούντας.\nΟι διαδηλωτές αντιπροσωπεύουν τα συνδικάτα των δασκάλων και εκπαιδευτικών, των εργαζομένων στον τομέα του ιματισμού όπως και στον τομέα της υγείας – όλοι είναι τομείς στους οποίους έχουν την πλειοψηφία οι γυναίκες. Οι νεότερες γυναίκες βρίσκονται συχνά στην πρώτη γραμμή των κινητοποιήσεων, όπου οι δυνάμεις ασφαλείας φαίνεται να τις ξεχωρίζουν και να τις σημαδεύουν. Έτσι, δύο νεαρές γυναίκες πυροβολήθηκαν στο κεφάλι την Τετάρτη και μια άλλη κοντά στην καρδιά, τρεις σφαίρες έδωσαν τέλος στη ζωή τους.\nΔεν υπάρχουν γυναίκες στις ανώτερες τάξεις του στρατού της Μιανμάρ, ενώ στρατιωτικοί έχουν βιάσει συστηματικά γυναίκες από εθνοτικές μειονότητες, σύμφωνα με το Human Rights Watch. Γενικότερα, όμως, ο ρόλος των γυναικών στην πολιτική, τις επιχειρήσεις και τη μεταποίηση στη Μιανμάρ αυξάνεται. Στις εκλογές του Νοεμβρίου, περίπου το 20% των υποψηφίων για το Εθνικό Σύνδεσμο για τη Δημοκρατία, το κόμμα του εκτοπισμένου ηγέτη πολιτών, Daw Aung San Suu Kyi, ήταν γυναίκες.\n«Έχουμε χάσει μερικούς ήρωες και ηρωίδες σε αυτήν την επανάσταση», δήλωσε η Ma Sandar, βοηθός γενικός γραμματέας της Συνομοσπονδίας Συνδικάτων της Μιανμάρ, η οποία συμμετείχε στις διαμαρτυρίες. «Το αίμα των γυναικών μας είναι κόκκινο».\nΗ βία την Τετάρτη, η οποία ανέβασε τον αριθμό των νεκρών από το πραξικόπημα σε τουλάχιστον 54, αντικατοπτρίζει τη βαρβαρότητα ενός στρατού που έχει συνηθίσει να σκοτώνει τους πιο αθώους ανθρώπους. Τουλάχιστον τρία παιδιά πυροβολήθηκαν τον περασμένο μήνα και ο πρώτος θάνατος της καταστολής μετά το πραξικόπημα του στρατού ήταν μια 20χρονη γυναίκα, που πυροβολήθηκε στο κεφάλι στις 9 Φεβρουαρίου. Τις εβδομάδες από την έναρξη των διαμαρτυριών, ομάδες γυναικών ιατρικών εθελοντών περιπολούν στους δρόμους, προσφέροντας βοήθεια στους τραυματίες και στους ετοιμοθάνατους.\nΣτιγμιότυπο από την κηδεία της Mya Thwe Thwe Khaing, η οποία πυροβολήθηκε στο κεφάλι λίγο πριν τα 20α γενέθλιά της, σε διαδήλωση εναντίον της Χούντας στη Μιανμάρ\nΟι γυναίκες αποτελούν τη σπονδυλική στήλη σε ένα κίνημα πολιτικής ανυπακοής που παραλύει τη λειτουργία του κράτους. Και έχουν διαλύσει τα στερεότυπα του φύλου σε μια χώρα, όπου η παράδοση υποστηρίζει ότι τα ρούχα που καλύπτουν το κάτω μισό των σωμάτων των δύο φύλων δεν πρέπει να πλένονται μαζί, καθώς το γυναικείο πνεύμα λειτουργεί ως μολυσματικό.\n«Οι νέες γυναίκες ηγούμαστε τώρα των διαδηλώσεων, επειδή έχουμε μητρική φύση και δεν μπορούμε να αφήσουμε την επόμενη γενιά να καταστραφεί», δήλωσε η Δρ Yin Yin Hnoung, μια 28χρονη γιατρός που έχει αποφύγει τις σφαίρες στο Mandalay. «Δεν μας ενδιαφέρει η ζωή μας. Νοιαζόμαστε για τις μελλοντικές γενιές».\nΕνώ η απάνθρωπη συμπεριφορά του στρατού επεκτείνεται στην πλειοψηφία των περίπου 55 εκατομμυρίων ανθρώπων της χώρας, οι γυναίκες κινδυνεύουν να χάσουν τα περισσότερα από την επιβολή της πλήρους εξουσίας των στρατηγών, μετά από πέντε έτη με μια πολιτική κυβέρνηση με επικεφαλής την Daw Aung San Suu Kyi – Αούνγκ Σαν Σου Κι, νομπελίστρια, ακτιβίστρια και πολιτικό. Ο Tatmadaw, όμως, όπως είναι γνωστός ο στρατός, είναι βαθιά συντηρητικός, κάτι που εκφράζει και σε επίσημες ανακοινώσεις του σχετικά με τη σημασία της «σεμνής» ενδυμασίας για τις «καθωσπρέπει» κυρίες.\n«Οι γυναίκες κρατούν την πρώτη θέση στον αγώνα κατά της δικτατορίας, γιατί πιστεύουμε ότι αυτός είναι ο δικός μας σκοπός, ο δικός μας αγώνας», δήλωσε η Ma Ei Thinzar Maung, 27χρονη πολιτικός και πρώην πολιτική κρατούμενη, που, μαζί με μια άλλη γυναίκα της ίδιας ηλικίας, ηγήθηκε της πρώτης διαδήλωσης κατά του πραξικοπήματος στο Γιανγκόν πέντε μέρες μετά το πραξικόπημα. Είμαστε και νιώθουμε αλληλέγγυοι με τις γυναίκες της Μιανμάρ που βρίσκονται στην πρώτη γραμμή του αγώνα για Δημοκρατία, εναντίον της βάρβαρης δικτατορίας. Στην πρώτη γραμμή για να υπερασπίσουν τα δικαιώματα και την αξιοπρέπειά τους. Πληρώνοντας και με την ίδια τους τη ζωή.\nΓυναίκες Ροχίνγκια που βιάζονταν συστηματικά από στρατιώτες της Μιανμάρ\nΕίμαστε αλληλέγγυοι με τις γυναίκες στην Αφρική ή την Ασία που αγωνίζονται εναντίον του τράφικινγκ, όντας θύματα της πιο βάρβαρης εκμετάλλευσης. Με τις γυναίκες που διασχίζουν σύνορα – στη Μεσόγειο, στη Λατινική Αμερική και αλλού, ζητώντας μια καλύτερη ζωή. Με τις εργαζόμενες και αγωνιζόμενες γυναίκες στις χώρες του «προηγμένου κόσμου» – ΗΠΑ και Δυτική Ευρώπη, φυσικά και στη χώρα μας – που παλεύουν για τα εργασιακά και κοινωνικά τους δικαιώματα. Με τις γυναίκες θύματα σεξουαλικής κακοποίησης και βίας, που τολμούν και διεκδικούν τον σεβασμό και την προσοχή μας. Η 8η του Μάρτη δεν είναι μια νεκρή και αποστεωμένη επέτειος.\nΕίναι ζωντανή, όσο ζωντανή είναι η θυσία της Μα Κιάλ Σιν και των άλλων ηρωικών γυναικών της Μιανμάρ, που δίνουν τη ζωή τους με απλότητα και θάρρος για τα πιο σπουδαία ιδανικά.\n1* Η Μα Κιάλ Σιν αγαπούσε το τάε κβον ντο, το πικάντικο φαγητό κι ένα καλό κόκκινο κραγιόν. Υιοθέτησε το αγγλικό όνομα Έιντζελ και ο πατέρας της την αγκάλιασε, όταν βγήκε στους δρόμους του Mandalay, στο κέντρο της Μιανμάρ, για να συμμετάσχει στην ειρηνική διαδήλωση του λαού πλήθη εναντίον της πρόσφατης κατάληψη εξουσίας από τον στρατό. Το μαύρο μπλουζάκι που φορούσε η Μα Κιάλ Σιν στη διαμαρτυρία την Τετάρτη, έφερε ένα απλό μήνυμα: «Όλα θα πάνε καλά». Το απόγευμα, η Μα Κιάλ – 18 ετών – πυροβολήθηκε στο κεφάλι από τις δυνάμεις ασφαλείας, οι οποίες σκότωσαν τουλάχιστον ακόμα 30 άτομα σε εθνικό επίπεδο την ίδια πιο αιματηρή ημέρα από το πραξικόπημα της 1ης Φεβρουαρίου, σύμφωνα με τα Ηνωμένα Έθνη.\n* ο Μπάμπης Σαραντίδης είναι φιλόλογος – ιστορικός.\nΠροηγουμενο αρθρο Πεσμένες όλες οι ηλεκτρονικές σελίδες του ΕΚΠΑ – Προβλήματα και στην φοιτητική εστία\nΕπομενο αρθρο 8 Μάρτη: Ημέρα εορτής ή αγώνα;\nΗ επιρροή της σύγχρονης παγκοσμιοποίησης\nΛιβύη: από το μέτωπο στις… Κάλπες;


Τετ-α-τετ Σαμαρά-Βενιζέλου με όλα τα ανοικτά θέματα στην ατζέντα - Now24.gr\nΕφ όλης της ύλης πολιτική συζήτηση θα έχει σήμερα το πρωί με τον πρόεδρο του ΠΑΣΟΚ κ. Βαγγέλη Βενιζέλο ο πρωθυπουργός κ. Αντώνης Σαμαράς.\nΗ συνάντηση γίνεται στον απόηχο της επίσκεψης στην χώρα μας του στελέχους της Ευρωπαϊκής Τράπεζας κ. Άσμουσεν και ενώ είναι ακόμη ανοικτό το θέμα των πλειστηριασμών και επίκειται η έλευση της Τρόικας για τον νέο εξαντλητικό έλεγχο της ελληνικής οικονομίας.\nΟ κ. Βενιζέλος θα συναντηθεί στις 10.30 το πρωί με τον κ. Άσμουσεν και μία ώρα αργότερα θα πάει στο Μέγαρο Μαξίμου. Η ελληνική κυβέρνηση δεν είναι ικανοποιημένη από την συζήτηση που άνοιξε με τις δηλώσεις των κ.κ. Σόιμπλε και Ρεν για την ανάγκη νέου δανεισμού που θα καλύψει το χρηματοδοτικό κενό 2014-16 και θα συνοδευτεί βέβαια από νέα μέτρα και νέο μνημόνιο. Η κυβέρνηση υποστηρίζει ότι το πρόγραμμα μέχρι στιγμής εφαρμόζεται και ότι είναι εντός στόχων. Στον δικό της σχεδιασμό είναι να υπάρξει πρωτογενές πλεόνασμα στο τέλος του 2013 που σε συνδυασμό με την θετική αξιολόγηση του 2013 θα επιτρέψει την έξοδο στις αγορές. Ενώ το δάνειο που συζητούν οι Ευρωπαίοι “χαρακτηρίζεται” προληπτικό και θα υποβοηθήσει την έξοδο στις αγορές η κυβέρνηση σε καμία περίπτωση δεν θέλει την συζήτηση για νέο μνημόνιο που θα διαιωνίσει την ασφυκτική επιτήρηση της ελληνικής οικονομίας. Αντίθετα θέλει να μπορεί να επικαλεστεί ότι με τις προσπάθειές της και με τις θυσίες του ελληνικού λαού πέτυχε την έξοδο από το μνημόνιο και την απαλλαγή από την Τρόικα. Παρόλο που η σκληρή οικονομική πολιτική θα συνεχιστεί. Η κυβέρνηση επικαλείται ότι για την κάλυψη του χρηματοδοτικού κενού υπάρχει το μαξιλάρι περίπου 10 δις από τα αδιάθετα κονδύλια της ανακεφαλαιοποίησης των τραπεζών. Ορισμένοι συνδέουν το στοιχείο αυτό με την άρση της απαγόρευσης των πλειστηριασμών που θα εξασφαλίσει κεφάλαια στις τράπεζες χωρίς να αγγίξουν το ποσό αυτό.\nΣτην συνάντηση του κ. Σαμαρά με τον κ. Βενιζέλο θα συζητηθεί το φλέγον θέμα των πλειστηριασμών μετά το προσωρινό πάγωμα από τον πρωθυπουργό με την προχθεσινή του δήλωση στην σύσκεψη με τους υπουργούς του. Ο κ. Βενιζέλος κινείται σε παρόμοια τροχιά με τον πρωθυπουργό αφού είχε δηλώσει ότι “θα πρέπει να προστατευθεί το σπίτι του φτωχού και του μεσαίου πολίτη”. Στο πλαίσιο αυτό θα συζητηθούν τα ελάχιστα μέτρα προστασίας των ευπαθών ομάδα αλλά και η περαιτέρω πολιτική και επικοινωνιακή μεθόδευση προκειμένου να ξεπεραστούν οι ενστάσεις των βουλευτών της συμπολίτευσης που μπορεί να οδηγήσουν σε “κοινοβουλευτικό ατύχημα”. Σε κάθε περίπτωση η κυβέρνηση διαμηνύει ότι το καθεστώς που ισχύει για την απαγόρευση των πλειστηριασμών θα αλλάξει αφού άλλωστε ο νόμος λήγει στο τέλος του χρόνου, αλλά δεν είναι ανάγκη να γίνει τώρα. Αντίθετα μπορεί να έλθει η νέα ρύθμιση τον Οκτώβριο ή τον Νοέμβριο. Βεβαίως η ρύθμιση που συζητά η κυβέρνηση απέχει από την παράταση της απαγόρευσης των πλειστηριασμών για έναν ακόμη χρόνο που ζητούν οι βουλευτές της αντιπολίτευσης και της συμπολίτευσης. Μένει να φανεί αν οι εγγυήσεις προστασίας των πλέον ευάλωτων θα ικανοποιήσουν τους βουλευτές της συγκυβέρνησης.\nΟι κ.κ. Σαμαράς και Βενιζέλος θα συζητήσουν και την πορεία της κάλυψης των δεσμεύσεων ενόψει της έλευσης της Τρόικας. Οι δύο συμφωνούν ότι δεν θα πρέπει να υπάρξουν κενά για να μην τρέχει την τελευταία στιγμή η κυβέρνηση.\nΟ κ. Βενιζέλος θα ενημερώσει τον πρωθυπουργό και για το συμβούλιο υπουργών Εξωτερικών της ΕΕ για το θέμα της Αιγύπτου στο οποίο συμμετείχε.\nΠαπαδημούλης: Τα βάζει με την συγκυβέρνηση μέσω twitter


Ηλιούπολη: Νέα καταγγελία κατά του αστυνομικού – «Με πίεζε να εκδίδομαι έναντι αμοιβής» - Newtoday.gr\nΑρχική Ελλάδα Ηλιούπολη: Νέα καταγγελία κατά του αστυνομικού – «Με πίεζε να εκδίδομαι έναντι...\nΣημαντικές είναι εξελίξεις στην υπόθεση της Ηλιούπολης, με άλλη μία γυναίκα να καταθέτει επίσημα στις Αρχές και να καταγγέλλει τον αστυνομικό πως την πίεζε για να εκδίδεται έναντι αμοιβής.\nΣύμφωνα με την ΕΡΤ, πρόκειται για μία άγνωστη μέχρι τώρα περίπτωση, που δεν σχετίζεται με τις γυναίκες που έχουν μιλήσει με τη συνήγορο της 19χρονης και φέρεται να έχουν στοιχεία σε βάρος του 39χρονου.\nΟ 39χρονος, σύμφωνα πάντα με την καταγγελία, την πολιορκούσε για καιρό, της υποσχόταν χρήματα και προσπαθούσε να τη δελεάσει, προκειμένου να την εκμεταλλευτεί. Η ίδια υποστήριξε ότι δεν ενέδωσε και βρήκε τρόπο να ξεφύγει.\nΤο αδίκημα που προκύπτει από την περίπτωσή αυτή σε βάρος του αστυνομικού είναι – κατά πληροφορίες – η απόπειρα εμπορίας ανθρώπου.\nΠροηγούμενο άρθροΤραπεζικοί λογαριασμοί: Το «παραθυράκι» κατασχέσεων ακόμα και αν δεν χρωστάτε τίποτα και πουθενά!\nΕπόμενο άρθροΜειωμένα ενοίκια: Παράταση και για τον Ιούλιο – Οι ημερομηνίες για τις δηλώσεις και τις πληρωμές


Προσφορές SKIP • Η σημερινή προσφορά από φυλλάδια\nΑρχική > ... > Προϊόντα > Skip\nΨάχνετε προσφορές και κουπόνια για Skip; Πιθανότατα ξοδεύετε πολύ χρόνο να σκεφτείτε πώς να εξοικονομήσετε χρήματα όταν ψωνίζετε προϊόντα όπως το Skip. Σε αυτήν τη σελίδα, θα βρείτε μια επισκόπηση όλων των φυλλαδίων με εξαιρετικές τιμές για το Skip.\nSkip σε φυλλάδια\nΣτο Το Φυλλάδιό Μου γνωρίζουμε για όλες τις ευκαιρίες, τις εκπτώσεις, τις προσφορές και τα κουπόνια που διατίθενται για το Skip. Μπορούμε να βρούμε τις καλύτερες εκπτώσεις και θα είμαστε οι πρώτοι που θα σας ενημερώσουμε πότε υπάρχουν εκπτώσεις για το Skip. Και αυτό σημαίνει ότι μπορείτε να πετύχετε απίστευτη οικονομία στις εβδομαδιαίες αγορές σας. Απλά δείτε πως οι προσφορές και τα κουπόνια από τα τελευταία φυλλάδια θα μπορούσε να σας εξοικονομήσουν για το Skip.\nΔείτε την τιμή του Skip στους αγαπημένους σας λιανοπωλητές\nΑν θέλετε να εξοικονομήσετε, απλώς κάντε κλικ σε οποιοδήποτε από τα φυλλάδια και δείτε την τρέχουσα τιμή στο αγαπημένο σας κατάστημα λιανικής Market in, Galaxias, My market, Masoutis, ΑΦΡΟΔΙΤΗ, Χαλκιαδάκης, The Mart, ΑΝΔΡΙΚΟΠΟΥΛΟΣ, SYN.KA. Για να διευκολύνετε την αναζήτησή σας για εκπτώσεις, μπορείτε να φιλτράρετε μέχρι και τα φυλλάδια και τις διαφημίσεις από συγκεκριμένες μάρκες. Μην το ξεχνάτε στο Το Φυλλάδιό Μου μπορείτε επίσης να δείτε εκπτώσεις σε μια τεράστια γκάμα άλλων προϊόντων. Ρίξτε μια ματιά στις εκπληκτικές ευκαιρίες που έχουμε και αρχίστε να εξοικονομείτε χρήματα στις αγορές σας.\nΠού μπορείτε να αγοράσετε - Skip\nSkip Market in\nSkip The Mart\nSkip ΑΒ Βασιλόπουλος\nSkip Masoutis Cash & Carry\nSkip Discount Markt\nSkip My market\nSkip Regina Stores\nSkip SEP Market\nSkip Bazaar Cash & Carry


Δροσερό Τσάι του Βουνού Trinity για Τόνωση - Symbeeosis\nΈνα δροσερό αντιοξειδωτικό ρόφημα για την τόνωση όλου του οργανισμού με φρέσκια γεύση φρούτων και τη γλυκύτητα της βανίλιας. Ιδανικό για πρωινά ξεκινήματα.\n1 πυραμίδα Greek Organic Mountain Tea Trinity, 1 κλωνάρι βανίλιας, 1 κ. γ. θυμαρίσιο μέλι Symbeeosis (προαιρετικά), φρέσκα μούρα ή ροδάκινα\nΣε μισό φλιτζάνι ζεστό νερό, προσθέστε την πυραμίδα MountainTea Trinity και την βανίλια. Αν θέλετε μέλι, είναι η στιγμή που πρέπει να το προσθέσετε πριν κρυώσει το νερό. Αφήστε την πυραμίδα και τη βανίλια στο ζεστό νερό για δέκα λεπτά, κατά προτίμηση με σκεπασμένο το φλιτζάνι. Στη συνέχεια αφαιρέστε την πυραμίδα και συμπληρώστε κρύο νερό. Σερβίρετε σε ένα ποτήρι με παγάκια, με τη βανίλια και τα φρέσκα φρούτα.


Τρεις τραυματίες σε καταδίωξη στην Αγριά - Magnesia News\nΑρχική Slider Τρεις τραυματίες σε καταδίωξη στην Αγριά\nΟι δύο νεαροί επιβάτες του δικύκλου που καταδιώκονταν και αστυνομικός της Ομάδας ΔΙΑΣ\nΔημοσιεύθηκε 14/12/2019 06:46\nΤρεις ελαφρά τραυματίες, οι δύο νεαροί επιβάτες δικύκλου και ένας αστυνομικός της Ομάδας ΔΙΑΣ, είναι ο απολογισμός καταδίωξης δικύκλου χωρίς πινακίδες, νωρίς το βράδυ της Πέμπτης στην Αγριά. Όλα έγιναν στις 8 το βράδυ, όταν αστυνομικοί της ΟΕΠΤΑ του Τμήματος Τροχαίας Βόλου και της Ομάδας ΔΙΑΣ είχαν στήσει μπλόκο για έλεγχο, στην Αγριά.\nΔίκυκλο που οδηγούσε ένας 19χρονος και είχε συνεπιβάτιδα μια 20χρονη, δεν σταμάτησε σε σήμα των αστυνομικών, με αποτέλεσμα να ακολουθήσει καταδίωξη, αρχικά στους δρόμους της Αγριάς. Η δίκυκλη μοτοσικλέτα που οδηγούσε υπαξιωματικός της Ομάδας ΔΙΑΣ και στην οποία επέβαινε ακόμη ένας αστυνομικός, εξετράπη δεξιά της πορείας της και ανατράπηκε, στην οδό Μπασδέκη στην Αγριά. Αποτέλεσμα ήταν ο ελαφρύς τραυματισμός του οδηγού, που πήγε στο Νοσοκομείο για παροχή των πρώτων βοηθειών, ο συνεπιβάτης δεν έπαθε το παραμικρό, ενώ προκλήθηκαν υλικές ζημιές στη μοτοσικλέτα.\nΠαρά την πτώση της μοτοσικλέτας της Ομάδας ΔΙΑΣ, η καταδίωξη συνεχίστηκε και κάποια στιγμή το δίκυκλο που οδηγούσε ο 19χρονος ανέβηκε προς Δράκεια. Στο 3ο χλμ. του δρόμου Αγριάς – Δράκειας, σε δεξιά στροφή του δρόμου, το δίκυκλο εξετράπη αριστερά της πορείας του με αποτέλεσμα να ανατραπεί.\nΟ 19χρονος και η 20χρονη που δεν φορούσαν προστατευτικά κράνη, τραυματίστηκαν ελαφρά και διακομίσθηκαν με ασθενοφόρο του ΕΚΑΒ στο Νοσοκομείο Βόλου. Ο νεαρός συνελήφθη για αντίσταση κατά της Αρχής και στέρηση άδειας ικανότητας οδήγησης, ενώ το αλκοτέστ στο οποίο υποβλήθηκε με τη νεαρή, ήταν αρνητικό.\nΓια την καταδίωξη και τους τραυματισμούς ενημερώθηκε ο εισαγγελέας υπηρεσίας, που αναμένει την έκθεση πραγματογνωμοσύνης για το δίκυκλο που δεν είχε πινακίδες κυκλοφορίας και τις ιατροδικαστικές εκθέσεις, που αποτελούν προανακριτικό υλικό, ώστε η δικογραφία να διαβιβαστεί στην Εισαγγελία, για να κινηθεί η τακτική διαδικασία.\nΣημειώνεται ότι η Αστυνομία χθες το πρωί δεν έδωσε ακριβή στοιχεία για το περιστατικό και δεν συνέδεε το ατύχημα των αστυνομικών της Ομάδας ΔΙΑΣ, με την καταδίωξη των νεαρών στο δίκυκλο.


ΠΑΟΚ: Θεραπεία για τρεις και δίτερμα - Fosonline\nΠΑΟΚ: Θεραπεία για τρεις και δίτερμα\nΚυριακή, 02/01/2022 21:21\nΤρεις ποδοσφαιριστές δεν μετείχαν στο κανονικό πρόγραμμα προπόνησης της Κυριακής (2/1) στον ΠΑΟΚ.\nΟ τομέας της τακτικής βρέθηκε σε πρώτο πλάνο στην προπόνηση της Κυριακής (2/1) στη Νέα Μεσημβρία για τους ποδοσφαιριστές του ΠΑΟΚ. Παίκτες και τεχνικό επιτελείο συνέχισαν την προετοιμασία τους για το επικείμενο παιχνίδι κόντρα στον Παναιτωλικό, δίνοντας έμφαση στην τακτική προσέγγιση της αναμέτρησης.\nΗ μέρα ξεκίνησε με προθέρμανση, ακολούθησε παιχνίδι κατοχής και κυκλοφορίας της μπάλας και στη συνέχεια ανέλαβε δράση ο Ραζβάν Λουτσέσκου που θέλησε να περάσει στους παίκτες του τις λεπτομέρειες που ζητά από αυτούς μέσα στο παιχνίδι. Λεπτομέρειες που παίζουν σημαντικό ρόλο και τις οποίες... πρόβαραν σε οικογενειακό δίτερμα.\nΟι Νέλσον Ολιβέιρα, Ομάρ Ελ Καντουρί και Λούκας Τέιλορ έκαναν θεραπείες κι ακολούθησαν πρόγραμμα στο γυμναστήριο. Τη Δευτέρα (3/1) οι παίκτες του ΠΑΟΚ θα γυμναστούν εκ νέου στις 10.30 στις προπονητικές εγκαταστάσεις της Νέας Μεσημβρίας.


ΕπικαιροποιημένεςΠροτάσειςτης Ο.Ε.ΕΣ.Π. για την Επόμενη Μέρα της Κρίσης Εξαιτίας της Πανδημίας του Κορωνοϊού - ΕΣ Κορίνθου\nΕπικαιροποιημένεςΠροτάσειςτης Ο.Ε.ΕΣ.Π. για την Επόμενη Μέρα της Κρίσης Εξαιτίας της Πανδημίας του Κορωνοϊού\nΗ Ομοσπονδία Εμπορίου και Επιχειρηματικότητας Πελοποννήσου, Νοτιοδυτικής Ελλάδος, Ζακύνθου, Κεφαλλήνιας & Ιθάκης (Ο.Ε.ΕΣ.Π.)εκτιμά ότι η επανεκκίνηση της οικονομικής δραστηριότητας δεν ήταν η αναμενόμενη καθώς οι καταναλωτές δεν είχαν την δυνατότητα να προβούν σε αγορές αλλά και γιατί η κυβέρνηση, πλην του βοηθήματος των 800 ευρώ που έδωσε το προηγούμενο 45ήμερο και της αναστολής των φορολογικών και ασφαλιστικών υποχρεώσεων, δεν έλαβε κανένα άλλο μέτρο στήριξης για τους επιχειρηματίες. Οι επιχειρηματίες που επλήγησαν οικονομικά λόγω της πανδημίας του κορωνοϊούσυνεχίζουν να αντιδρούν για τις άτολμες παρεμβάσεις και την ανυπαρξία ουσιαστικής στήριξης από την πλευρά της κυβέρνησης καθώς πιστεύουν ότι δεν θα υπάρξει καμία απολύτως ανάσχεση της πρωτοφανούς κρίσης και τα μέτρα αυτά δεν θα βοηθήσουν στην ταχεία ανάκαμψή τους. Οποιαδήποτε χρηματική βοήθεια,όπως η Επιστρεπτέα Προκαταβολή και το ΤΕΠΙΧ II,πουπροσφέρει η κυβέρνηση στους επιχειρηματίες είναι ελάχιστη και με βαρύτατες προϋποθέσεις, πράγμα που καθιστά αδύνατη την υπαγωγή τους σε αυτή. Οι μικρομεσαίοι επιχειρηματίες δοκιμάζονται περισσότερο από οποιονδήποτε άλλο κλάδο, ένα δε μεγάλο τμήμα όχι μόνο δεν μπορεί να ανταποκριθεί στις τρέχουσες υποχρεώσεις, αλλά αντιμετωπίζει και κίνδυνο βιοπορισμού.\nΗ Ομοσπονδία μας, από την πρώτη στιγμή, με τις επιστολές της προς τα αρμόδια υπουργεία, προσπαθούσε να ενημερώσει για τα προβλήματα που θα προκύψουν αν δεν ληφθούν δραστικά μέτρα, καθώς γινόταν καθημερινά αποδέκτης της απόγνωσης του εμπορικού κόσμου. Οι επιχειρηματίες αυτή την στιγμή βρίσκονται σε δραματική κατάσταση μη βλέποντας γρήγορη επαναφορά τους στην «κανονικότητα» και αντιμετωπίζοντας το δίλημμα να συνεχίσουν ή να κλείσουν τα καταστήματά τους. Τα πράγματα είναι πολύ δύσκολα και σύντομα θα δούμε πολλά «λουκέτα» επιχειρήσεων και πολλούς επιχειρηματίες να καταστρέφονται.\nΎστερα από την επικαιροποίηση των προτάσεών μας και έχοντας ως στόχο να βοηθηθεί ουσιαστικά ο κλάδος μας και να μην υπάρξουν περαιτέρω παράπλευρες απώλειες, προτείνουμε τα εξής:\nΧορήγηση ασφαλιστικής και φορολογικής ενημερότητας ειδικού σκοπού σε όλες τις επιχειρήσεις, ώστε να μπορούν να ενταχθούν σε όλα τα προγράμματα που αφορούν τραπεζικές ρυθμίσεις και χορήγηση δανείων από αυτές.\nΧορήγηση έκτακτης οικονομικής βοήθειας 5.000 ευρώ για πάγιες φορολογικές και ασφαλιστικές υποχρεώσεις της επιχείρησης, καθώς και σε όσους συναδέλφους δεν έχουν πρόσβαση στο τραπεζικό σύστημα, ώστε να μην δημιουργηθούν νέα χρέη πέραν των ήδη υπαρχόντων.\nΠληρωμή των χρημάτων των κομιστών των επιταγών – συναλλαγματικών από τις τράπεζες και αποπληρωμή του ύψους των επιταγών με χορηγούμενο άτοκο κεφάλαιο κίνησης από τις τράπεζες προς τους εκδότες για διάστημα μέχρι 4 έτη.\nΈνταξη στη ρύθμιση των 120 δόσεων όλων των φορολογικών και ασφαλιστικών υποχρεώσεων όλων των επιχειρηματιών έως και σήμερα.\nΕπιστροφή προκαταβολής φόρου και τέλος επιτηδεύματος για την φετινή φορολογική χρήση καθώς και κατάργησή τους για τα επόμενα έτη.\nΝέες ρυθμίσεις στην Δ.Ε.Η. με δυνατότητα αποπληρωμής σε πολλές δόσεις, ώστε να ενταχθούν όλοι οι επιχειρηματίες που έχουν ληξιπρόθεσμες οφειλές.\nΘέσπιση αφορολόγητου ορίου για όλους τους επιχειρηματίες, όπως ισχύει και στους υπόλοιπους Έλληνες πολίτες.\nΠροώθηση της θεσμοθέτησης του ακατάσχετου επιχειρηματικού λογαριασμού.\nΠαρέμβαση της κυβέρνησης στις τράπεζες για γενικό πάγωμα στα δάνεια των επιχειρήσεων που επλήγησαν, νέα κουρέματα και ρυθμίσεις. Όσοι δεν μπορούν να κάνουν εξαγορά ή ρύθμιση λόγω αποδεδειγμένης οικονομικής αδυναμίας, να γίνεται πάγωμα των οφειλών, ώστε αργότερα που θα βελτιωθεί η οικονομική κατάσταση του οφειλέτη να γίνεται η αποπληρωμή κανονικά.\nΑναστολή διενέργειας κάθε πράξης αναγκαστικής εκτέλεσης κινητών και ακινήτων, σε βάρος φυσικών ή νομικών προσώπων έως το τέλος του έτους και προστασία της πρώτης κατοικίας και επαγγελματικής στέγης από οπουδήποτε. Επίσης, η προστασία της πρώτης κατοικίας για τα επιχειρηματικά δάνεια, να μην προϋποθέτει αναγκαστική ρύθμιση.\nΔωρεάν επιχορηγήσεις από την Ευρωπαϊκή Ένωση στην αγορά χωρίς τραπεζικά κριτήρια, όρους και προϋποθέσεις.\nΔημιουργία τράπεζας «ειδικού σκοπού» για όλες τις επιχειρήσεις που είναι αποκλεισμένες από το τραπεζικό σύστημα.\nΡύθμιση επιχειρηματικού δανείου απευθείας από την νέα τράπεζα «ειδικού σκοπού» στην αρχική αξία του δανείου,σε πολλές δόσεις με πολύ χαμηλό επιτόκιο.\nΚατάργηση ενδιάμεσων εκπτώσεων, αφού βάσει επίσημων στοιχείων δεν έχουν βοηθήσει πουθενά μέχρι σήμερα την αγορά.\nΖητάμε σήμερα συναντήσεις με όλους τους αρμόδιους υπουργούς για να αναλύσουμε διεξοδικά τις θέσεις μας και να αναζητήσουμε από κοινού λύσεις, ώστε να ξημερώσει μια καλύτερη μέρα για το μικρό εμπόριο και την μικρομεσαία επιχείρηση.\nΣυλλυπητήρια επιστολή του Ε.Σ.Κορίνθου για την απώλεια του μέλους του Ε.Πολυζώη\nΟ Πρόεδρος και το Διοικητικό Συμβούλιο του Εμπορικού Συλλόγου Κορίν...\nΈρευνα ΙΝ.ΕΜ.Υ – ΕΣΕΕ για το πρώτο δεκαπενθήμερο των θερινών εκπτώσεων\nΟι εκπτώσεις τον Ιούλιο 2020 Το ΙΝΕΜΥ-ΕΣΕΕ πραγματοποίησε έρευνα για...\nΕγκύκλιος: Υποχρεωτική η χρήση μάσκας λόγω COVID-19 στις εμπορικές επιχειρήσεις\nΜε την παρούσα, θα θέλαμε να σας ενημερώσουμε ότι σύμφωνα με επίσημη ...


Ο ΑΔΩΝΙΣ… ΜΕΤΑΝΟΕΙ: Από ποιον ζητά συγνώμη γιατί τον προσέβαλε - ΒΙΝΤΕΟ - Ξυπνήστε ρε\nΟ ΑΔΩΝΙΣ… ΜΕΤΑΝΟΕΙ: Από ποιον ζητά συγνώμη γιατί τον προσέβαλε - ΒΙΝΤΕΟ\nΜια συγνώμη ένοιωσε την ανάγκη να πει ο Αδωνις Γεωργιάδης, για τους χαρακτηρισμούς που χρησιμοποίησε στον άγριο καβγά που είχε με τον Πολάκη στη Βουλή.\nΜιλώντας στον ΣΚΑΪ, ο αντιπρόεδρος της ΝΔ είπε πως «στο Κοινοβούλιο πρέπει να εκφραζόμαστε κοσμίως», προσθέτοντας όμως ότι όταν κάνει κάποιος ένα χτύπημα τέτοιου μεγέθους, όπως έκανε ο Πολάκης, «ο οποίος όχι μόνο με συκοφάντησε αλλά έμπλεξε και τη σύζυγό μου, πώς θα αντιδρούσα; Πρέπει να υπάρχουν όρια».\n«Δεν έπρεπε να πω τον Πολάκη «γαϊδούρι», μου είναι συμπαθέστατα τα γαϊδούρια, δεν ήθελα να τα θίξω. Τους ζητώ συγγνώμη», κατέληξε.\nΟ Αδωνις Γεωργιάδης διευκρίνησε επίσης ότι η σύζυγός του, Ευγενία Μανωλίδου, δεν είχε έρθει ποτέ στο υπουργείο Υγείας. «Δεν ξέρει καν τι είναι το ΚΕΕΛΠΝΟ», είπε χαρακτηριστικά. Ενώ, αναφορικά με την στάση της αξιωματικής αντιπολίτευσης στην ονομαστική ψηφοφορία για τον μποναμά Τσίπρα», είπε ότι «η ΝΔ δεν ψήφισε να μην πάρει ο κόσμος το επίδομα, αλλά κατά του τυχοδιωκτισμού του Τσίπρα».\n«Τον Τσίπρα το μόνο που τον ενδιαφέρει είναι να πουλήσει ψευτοτσαμπουκά για να ανεβάσει τα ποσοστά του στις δημοσκοπήσεις», τόνισε, για να συμπληρώσει πως ο πρωθυπουργός βρίσκεται σε αδιέξοδο και είναι πολύ πιθανό να προκηρύξει πρόωρες εκλογές.\nΑνώνυμος 16 Δεκεμβρίου 2016 - 9:58 μ.μ.\nαυτην ειναι η αληθεια μονο ετσι καταστρεφεται μια χωρα με δεξιους και πασοκατζιδες ουσσσττττ\nΑνώνυμος 16 Δεκεμβρίου 2016 - 10:29 μ.μ.\nΠοτέ δεν δέχθηκαν συγνώμες από δεξιούς και αριστερούς τα γαϊδούρια μπουμπούκο. Τους θεωρούν γαϊδουρογαϊδούρια. Εχουν δίκιο...\nΑνώνυμος 16 Δεκεμβρίου 2016 - 11:13 μ.μ.\nΖητώ ταπηνα συγνωμη απο τον καραγκιοζη!!!! Επειδη καποτε σε ειχα αποκαλεσει ετσι.\nΑνώνυμος 17 Δεκεμβρίου 2016 - 2:49 π.μ.\nΕΛΛΗΝΕΣ ΠΕΡΙΜΕΝΕΤΕ ΑΠΟ ΤΟΝ ΓΕΩΡΓΙΑΔΗ ΚΟΛΟΤΟΥΜΠΑ ΝΑ ΣΩΣΗ ΤΗΝ ΕΛΛΑΔΑ;ΑΥΤΟΣ,ΤΟ ΜΟΝΟ ΠΟΥ ΤΟΝ ΝΟΙΑΖΕΙ ΕΙΝΑΙ Η ΚΑΡΕΚΛΑ ΤΟΥ ΒΟΥΛΕΥΤΗ ΚΑΙ ΝΑ ΓΙΝΕΙ ,ΟΤΑΝ ΓΙΝΕΙ ,ΥΠΟΥΡΓΟΣ.


Survivor: Ομάδα μοντέλο την έκαναν... φουρνέλο - Epeisodia.Online\nSurvivor: Ομάδα μοντέλο ήταν κάποτε οι Μπλε. Μετά την νέα χθεσινή αναδιάρθρωση, στη θέση των Τζέημς και Νίκου που αποχώρησαν θα βλέπουμε πλέον Ντάφυ και Κόρο….\nΣε κινήσεις απελπισίας προχώρησε η παραγωγή του Survivor, σε μια προσπάθεια να περισώσει ότι μπορεί. Το βράδυ της Κυριακής θα δούμε 2 νέες ομάδες. Στην ομάδα των κόκκινων θα αγωνίζονται οι 3 καλύτεροι εναπομείναντες άνδρες, Σάκης, Ηλίας και Ασημακόπουλος.Τους Reds συμπηρώνουν Χαμπέρη και Νικολέτα.\nΘυμηδία προκάλεσε η ανακοίνωση του ζευγαριού Ντάφυ και Κόρο που θα είναι οι άντρες της μπλε ομάδας. Οι μπλε θα έχουν όμως τις 2 καλύτερες γυναίκες παίκτριες και θα παραμείνουν ανταγωνιστικοί. Δυναμώνουν δε ακόμα περισσότερο αφού είναι βέβαιο πως ο Τριαντάφυλλος θα συνεχίσει να αγωνίζεται όποτε του καπνίσει…\nΜε αλχημείες και τεχνάσματα που προκαλούν τον οίκτο των τηλεθεατών η παραγωγή θα προσπαθήσει να ανακόψει την πτώση στην τηλεθέαση του ριάλιτι που προκάλεσε η οικιοθελής αποχώρηση του Τζέιμς Καφετζή. Τα νούμερα είναι σίγουρο πως θα πέσουν και άλλο τις επόμενες ημέρες καθώς και ο Νίκος Μπάρτζης κουνάει από απόψε μαντήλι. Εξαίρεση ίσως αποτελέσει το σημερινό επεισόδιο, καθώς αρκετοί θα έχουν την περιέργεια να γελάσουν με τις νέες συνθέσεις.\nΣτα social media είναι πλέον διάχυτη η πεποίθηση πως εκτός από το μαγείρεμα στις συνθέσεις των ομάδων κάποιοι μαγειρεύουν και τα αποτελέσματα των αγώνων. Στο τελευταίο επεισόδιο είδαμε τους Κατσούλη, Ηλία και Ασημακόπουλο να χάνουν με κάτω τα χέρια από τον Κόρο. Σήμερα η παρωδία θα συνεχιστεί καθώς θα χάσουν ξανά από τους Μπλε και τους … υπερπαίκτες Ντάφυ και Κόρο.


Κέρλινγκ-European Championships: Η Σουηδία πήρε το ντέρμπι\nΗ επανάληψη του περσινού τελικού βρήκε (αυτή τη φορά) νικήτρια τη Σουηδία, η οποία επικράτησε με 10-4 της Σκωτίας. Συνέχισαν με νίκες Ρωσία και Ελβετία\nΑντίθετα η Φινλανδία γνώρισε την πρώτη ήττα στη διοργάνωση χάνοντας από τη Γερμανία με 7-5, ενώ στο 1-1 βρίσκεται πλέον η Λετονία μετά τη νίκη της απέναντι στη Δανία.\nΩστόσο το μεγάλο παιχνίδι του πρωινού προγράμματος στην κατηγορία των γυναικών, δεν ήταν άλλο από αυτό της Σουηδίας με τη Σκωτία. Από τη μία οι πρωταθλήτριες Ευρώπης και από την άλλη οι "χρυσές" στους πρόσφατους Ολυμπιακούς Αγώνες.\nΗ Σκωτία κατάφερε να προηγηθεί με 1-0, όμως τα επόμενα τρία ends ανήκαν στη Σουηδία, η οποία πήρε το προβάδισμα με 3-1. Το πιο καταστροφικό end για τη Σκωτία ήταν αναμφίβολα το έκτο με τις Anna Hasselborg, Sara McManus, Agnes Knochenhauer και Sofia Mabergs να παίρνουν τρεις πόντους αυξάνοντας το προβάδισμα (6-3), διαμορφώνοντας το τελικό 10-4 με ένα...τετράποντο το ένατο end.\n"Θα μπορούσε το αποτέλεσμα να είναι ανάποδο. Ήταν ένα κλειστό παιχνίδι. Πάντα είναι όταν έχεις απέναντί σου τη Σκωτία. Απλά πιστεύω ότι παίξαμε λίγο καλύτερα, ενώ από την άλλη πλευρά θεωρώ ότι υπήρχαν στιγμές μεγάλου ρίσκου", Anna Hasselborg (skipper)\nH Σουηδία συνεχίζει να βρίσκεται στην πρώτη θέση με ρεκόρ 2-0, ενώ μαζί της είναι τόσο η Ρωσία που δεν είχε κανένα πρόβλημα απέναντι στην Ιταλία (11-4), όσο και η Ελβετία που επικράτησε της Τσεχίας με 8-5.\nΗ δράση συνεχίζεται το βραδινό session με το παιχνίδι Σουηδία - Ελβετία να ξεχωρίζει. Η Ρωσία θα αντιμετωπίσει την Λετονία, ενώ η πρωταθλήτρια Ευρώπης Σκωτία θα προσπαθήσει να βγάλει αντίδραση στην αναμέτρηση με την Τσεχία.\nΒραδινό Session (20:00)\n2. Ελβετία 2-0\n3. Σουηδία 2-0\n5. Γερμανία 1-1\n6. Λετονία 1-1\n7. Σκωτία 1-1\n8. Τσεχία 0-2\n9. Δανία 0-2\n10. Ιταλία 0-2


Φτάνουν τα watt? - Hardware Γενικά - Insomnia.gr\nΑρχική Forums Hardware Hardware Γενικά Φτάνουν τα watt?\nΦτάνουν τα watt?\nΑπό τον Tech-em, 27 Οκτωβρίου 2018 στο Hardware Γενικά\nΚαλησπέρα , έχω ένα συστηματάκι και σκέφτομαι για upgrade.\nMSI PC MATE - RYZEN 2400G - GSKILL RIPJAWS 8GB 3200MHZ 2 MODULES - Be Quiet Pure Power 10 400W - 1 HDD 7200RPM - 1 SSD 120GB CORSAIR FORCELE 200 και 5 120mm fans.\nΣκέφτομαι να αγοράσω την Gigabyte GeForce GTX1060 6GB. Θα φτάσουν τα watt?\nΕπεξ/σία 27 Οκτωβρίου 2018 από Tech-em\n57 λεπτά πριν, Tech-em είπε\nΚαλησπέρα, ναι ανετα.\nΦοβάμαι ρε γαμώτο να κάνω γιατί μου φαίνονται λίγα τα watts. Το άνετα το λες με ασφάλεια; Γιατί αν είναι έτσι προχωρώ και με παίρνεις στο λαιμό σου. Επίσης σκέφτομαι για 2ον hdd caviar blue 1tb 7200rpm. Γενικά δεν ξέρω, κολλάω στα watt και στο σύστημα μιας και που είναι νέο και χαλάσει.\n4 λεπτά πριν, Tech-em είπε\nεβαλα τα spec σου :\nLoad Wattage:314 W\nRecommended PSU Wattage:364 W\nωχ δηλαδή λίγο ακόμα αν πχ τον έχω πολλές ώρες ανοιχτό σε games και θα τα φτάσει τα 400 και μετά μπαμ.\nΚαλημέρα. Εγώ θα έλεγα ότι το σύστημα σου με μια gtx1060 θα είναι οριακά καλά. Τα τροφοδοτικά για pc έχουν και μια ανοχή αν τυχών τραβήξει περισσότερη ισχύ το σύστημα. Δηλαδή τα 400w μπορούν σε περιπτώσεις που θα χρειαστεί να γίνουν και 420w. Τώρα απ' την στιγμή που το σύστημα σου το υπολόγισε ο φίλος @splanis και το βρήκε recommend 364w (πάντα το recommended είναι πάνω από την πραγματική κατανάλωση) προσωπικά πιστεύω ότι με το 400αρι είσαι εντός ορίων... Εκτός αν σκοπεύεις να κάνεις render και ταυτόχρονα pubg\nφιλε μου η καταναλωση που υπολογιζουν αυτα τα PSU Calculators ειναι τα MAX που θα τραβηξει ποτε, το συστημα σου.\nαν υπολογιζει 364W το calculator, στην καθημερινοτητα σου, σε gaming mode, θα παιζεις στα 180-200 περιπου W. τα 360-370-380W θα τα τραβηξει ΜΟΝΟ σε στρες τεστς...!!\nτο ιδιο ειχα κανει κι εγω παλια με το δικο μου συστημα, οπου το Calculator μου εβγαζε 580W, και ο μετρητης πριζας μου εδινε -σε GAMES- 380W..! οταν καποια στιγμη ετρεξα OCCT + FURMARK ταυτοχρονα, μονο τοτε ειδα τα 550-560W....!!!!!!!! στην καθημερινοτητα σου παντως δυσκολα θα στρεσσαριστει τοσο πολυ....!!!!\nοποτε αφου το Calculator δινει 364, τοτε εισαι ανετος.....!!!!!!\nΥΓ, .... οσο περναει η ωρα...., δεν αυξανεται η καταναλωση...........!!!!!!!!!!\nΕπεξ/σία 27 Οκτωβρίου 2018 από cabdik\n8 ώρες πριν, Tech-em είπε\nΚοίτα, εγγύηση δεν μπορώ να σου δώσω, εξάλλου η γνώμη μου είναι δωρεάν.\nΑλλά, ο επεξεργαστής καταναλώνει μαξ 65 watt, η κάρτα γραφικών 120-140 και το υπόλοιπο σύστημα βαριά βαριά άλλα 60-80. Φτάνεις οριακά τα 280-300.\nΧωράει άλλο μισό σύστημα πάνω.\nΣας ευχαριστώ πάρα πολύ παιδιά!! Πάω να παραγγείλω την κάρτα 😁


Αποτελέσματα 101 - 120 από 131\nΠΕΤΡΙΕΣ ΣΤΟΝ ΗΛΙΟ\nΚωδ. Πολιτείας: 0730-0137\nΚωδ. Πολιτείας: 0730-0120\nΕγώ γράφω διηγήματα για τον κόσμο, και θέλω να τα χαίρεται ο κόσμος. Μου αρέσει κάθε μου γραφτό, να είναι στη μορφή του τόσο απλό, ώστε με την ίδια σχεδόν άνεση να μπορεί να το διαβάζει κι ένας μαθητής του Γυμνασίου και ο κύριος Παλαμάς. Δεν αγαπώ τα σύννεφα και τα σκοτάδια. Εσπούδασα μαθηματικά στα νιάτα μου, κι εσυνήθισα να λέγω τα πράγματα απλά, καθαρά και ξάστερα. (ΑΠΟ ΤΗΝ ΠΑΡΟΥΣΙΑΣΗ ΣΤΟ ΟΠΙΣΘΟΦΥΛΛΟ ΤΟΥ ΒΙΒΛΙΟΥ)...\nΜΑΝΤΑΛΕΝΑ - ΕΝΤΕΚΑ ΧΡΟΝΩΝ\nΚωδ. Πολιτείας: 0730-0126\nΗ ΜΕΛΛΟΘΑΝΑΤΗ - ΑΠΟΡΠΙΣΜΕΝΗ - ΤΟ ΜΟΥΛΙΚΟ\nΚωδ. Πολιτείας: 0730-0128\nΤΑ ΘΗΛΥΚΑ ΤΟΥ ΜΟΥΖΑ - ΠΑΙΖΕΙ ΚΙ Ο ΠΑΠΑΣ\nΚωδ. Πολιτείας: 0730-0129\nΕΝΑ ΠΑΙΔΙ ΜΕ ΤΡΕΙΣ ΟΙΚΟΓΕΝΕΙΕΣ\nΚωδ. Πολιτείας: 0730-0145\nΣυναρπαστικό μυθιστόρημα αληθινής τέχνης, με όλα τα προσόντα της αφηγηματικής μαεστρίας του Γρηγορίου Ξενόπουλου. Μια εντελώς παράξενη ιστορία ενός αγοριού που στερείται την οικογένειά του, πριν σχεδόν γνωρίσει τον κόσμο, και βρίσκεται να μεγαλώνει σε τρεις διαφορετικές οικογένειες. Ποια είναι όμως η πραγματική του; Πώς την ανακάλυψε; Πώς έζησε; Τι είδε; Τι έπαθε; Ένα συγκινητικό μυθιστόρημα του Ξενόπουλου από το θρυλικό περιοδικό «Η Διάπλασις των Παίδων», γεμάτο μυστήριο, δυνατή πλοκή, που καθηλώνει τον αναγνώστη από την πρώτη του σελίδα ...\nΚωδ. Πολιτείας: 0730-0156\nΥπάρχει στον κόσμο θηριοτροφείο με... ήμερα ζώα; Αδύνατον και όμως αληθινό. Το συναντά κανείς στο περίφημο θηριοτροφείο που σκαρώνουν οι τρεις φίλοι, με πρώτο και καλύτερο τον Πετρή που συνέλαβε την ιδέα. Σ' αυτό το παράξενο θηριοτροφείο με πρωταγωνιστές σκύλους, γάτες και άλλα κατοικίδια ζώα οι θηριοδαμαστές χρησιμοποιούν πρωτοφανή κόλπα για να εξημερώσουν τα «θηρία». Τα ζώα μεταμφιέζονται κατάλληλα, ο χώρος ετοιμάζεται, το θέαμα διαφημίζεται και οι παραστάσεις ξεκινούν. Οι τρεις φίλοι-θηριοδαμαστές σας περιμένουν! (ΑΠΟ ΤΗΝ ΠΑΡΟΥΣΙΑΣΗ ...\nΟ ΑΡΡΑΒΩΝΙΑΣΤΙΚΟΣ ΜΟΥ\nΚωδ. Πολιτείας: 0730-0045\n"Αποφάσισα να γράψω την ιστορία της ζωής μου γι' αγάπη ενός καλού μου φίλου, που θέλησε να τη μάθει μ' όλες τις λεπτομέρειες. Αλλά το χειρόγραφό μου δεν θα το διαβάσει ποτέ, όσο ζω. Θα του το κληροδοτήσω μόνο και αφού πεθάνω, ας το διαβάσει, ας το δώσει και σ' άλλο, ας το κάνει ό,τι θέλει. Θα ιστορήσω ό,τι είδα, ό,τι έπαθα, ό,τι έκαμα, ό,τι αιστάνθηκα κι ό,τι σκέφτηκα στη ζωή μου. Η αυτοβιογραφία μου, θα μπορούσε να ονομαστεί "Ο αρραβωνιαστικός μου", γιατί τον άνθρωπο αυτό τον είχα άντρα μου χωρίς ποτέ να τον παντρευτώ, τον εμίσησα και τον...\nΗ ΓΑΤΑ ΤΟΥ ΠΑΠΑ - ΟΧΤΡΟΣ ΑΘΑΝΑΣΙΜΟΣ\nΚωδ. Πολιτείας: 0730-0121\n...Εγώ γράφω διηγήματα για τον κόσμο, και θέλω να τα χαίρεται ο κόσμος. Μου αρέσει κάθε μου γραφτό, να είναι στη μορφή του τόσο απλό, ώστε με την ίδια σχεδόν άνεση να μπορεί να το διαβάζει κι ένας μαθητής του Γυμνασίου και ο κύριος Παλαμάς. Δεν αγαπώ τα σύννεφα και τα σκοτάδια. Εσπούδασα μαθηματικά στα νιάτα μου, κι εσυνήθισα να λέγω τα πράγματα απλά, καθαρά και ξάστερα. (Από την παρουσίαση στο οπισθόφυλλο του βιβλίου)...\nΗ ΓΥΝΑΙΚΑ ΤΟΥ ΑΝΤΡΕΙΩΜΕΝΟΥ - ΜΙΑ ΓΑΛΛΙΔΑ\nΚωδ. Πολιτείας: 0730-0130\nΟΙ ΕΡΩΤΕΥΜΕΝΟΙ - ΝΑΝΟΤΑ\nΚωδ. Πολιτείας: 0730-0124\nΑΠ' ΤΗΝ ΚΟΥΖΙΝΑ ΣΤΟ ΧΑΡΕΜΙ\nΚωδ. Πολιτείας: 0730-0070\nΧίλια πρόσωπα, με χίλιες σκηνές, σε χίλια μέρη, και με σπαρταριστή ηρωίδα την όμορφη δουλίτσα, την αθώα μικρή Νησιωτοπούλα, που έρχεται στην Αθήνα να δουλέψει με την τιμή της, να μαζέψει την προικούλα της, να γυρίσει στο χωριό της και να παντρευτεί, αλλά χωρίς κι αυτή να καταλάβει πώς, απ' την κουζίνα περνά στο χαρέμι, για να γίνει πρώτα, μαζί με χίλιες άλλες, οδαλίσκη του αφεντικού της κι ύστερα να καταντήσει οδαλίσκη ολονών. (ΑΠΟ ΤΗΝ ΠΑΡΟΥΣΙΑΣΗ ΣΤΟ ΟΠΙΣΘΟΦΥΛΛΟ ΤΟΥ ΒΙΒΛΙΟΥ)...\nΚωδ. Πολιτείας: 0730-0058\nΠεριπέτεια κι έρωτας. Έτσι γράφεται η ιστορία ενός νέου, που ερωτεύεται τρελά μια πολύ ωραία μαθήτρια της Δραματικής Σχολής, κι έκαμε το λάθος να της επιτρέψει να βγει στο θέατρο -γιατί μόνο μ' αυτό τον όρο εδέχετο να τον παντρευτεί- λάθος, που τόσο ακριβά το πληρώνουν και οι δυο... (Από την παρουσίαση στο οπισθόφυλλο του βιβλίου)...\nΟ ΜΑΓΚΑΛΟΣ - ΝΟΣΤΙΜΟΝ ΗΜΑΡ - ΤΟ ΨΩΜΙ\nΚωδ. Πολιτείας: 0730-0127\nΜΑΝΟΛΙΕΣ - ΚΑΜΠΑΝΕΣ - ΤΟ ΒΡΑΧΙΟΛΙ\nΚωδ. Πολιτείας: 0730-0131\nΚωδ. Πολιτείας: 0730-0064\nΌταν το μίσος της θυγατέρας προς τη μάνα πηγάζει από τα βάθη της ψυχής της. Όταν η θυγατέρα, ένα σωστό διαβολοκόριτσο, ένα καταχθόνιο πλάσμα, όλο τεχνάσματα και ραδιουργίες, σπρώχνει τη μάνα της σε μια μυστηριώδη εξαφάνιση. Κι όταν η τίμια ψυχή της μάνας δεν ανέχεται τις ατιμίες της θυγατέρας που ντροπιάζουν το σπίτι της, τότε το κρίμα της μάνας σίγουρα θα φέρει την τιμωρία της θυγατέρας. Και πολλές φορές η τιμωρία είναι βαρύτερη από το έγκλημα. (ΑΠΟ ΤΗΝ ΠΑΡΟΥΣΙΑΣΗ ΣΤΟ ΟΠΙΣΘΟΦΥΛΛΟ ΤΟΥ ΒΙΒΛΙΟΥ)...\nΚωδ. Πολιτείας: 0730-0136\nΜια καλοκαιρινή βαρκάδα και μια ερωτική επιστολή ήταν αρκετά για να αποκαλυφτούν τα καλά κρυμμένα από καιρό συναισθήματα που έτρεφαν μεταξύ τους η Στέλλα Βιολάντη και ο Χρηστάκης Ζαμάνος. Εκείνη όμορφη, περήφανη, ξεχωριστή προσωπικότητα από πλούσια οικογένεια. Εκείνος, γοητευτικός και περιζήτητος, εργαζόταν στο Αγγλικό Τυπογραφείο της περιοχής. Κανείς τους δε σκέφτηκε ότι η αγάπη τους έπρεπε να δοκιμαστεί. Έτσι όταν η Στέλλα Βιολάντη έγραφε τη φράση "Σ' αγαπώ" πάνω σε μια κόλλα χαρτιού, με μια μαργαρίτα στην κόχη δεν μπορούσε να φανταστεί ...\nΟ ΤΡΕΛΟΣ ΜΕ ΤΟΥΣ ΚΟΚΚΙΝΟΥΣ ΚΡΙΝΟΥΣ\nΚωδ. Πολιτείας: 0730-0132\nΣΑΝ ΕΚΚΛΗΣΙΑ ΣΤΗΝ ΕΡΗΜΙΑ\nΚωδ. Πολιτείας: 0730-0072\nΕίναι η ιστορία ενός νέου - του Κώστα - ενός πολύ καλού νέου μ' όλα τα προτερήματα του κόσμου, που έχει όμως τη μεγάλη δυστυχία να μην είναι καθόλου αγαπητός στις γυναίκες. Αγάπησε πολλές, μ' όλη του την ψυχή. Δεν τον αγάπησε, όμως καμιά. Κι όταν νομίζει πως βρήκε επιτέλους την πραγματική του αγάπη - ένα τρελοκόριτσο που του πουλά αισθήματα και τον κάνει να την αγαπήσει περισσότερο απ' όλες - τη χάνει κι αυτή γιατί του την παίρνει ο αγαπημένος του ανιψιός! Το βιβλίο είναι πλούσιο σε σκηνές και επεισόδια απρόοπτα και συγκινητικά. (ΑΠΟ ΤΗΝ Π...\nΚωδ. Πολιτείας: 0730-0103\nΙστορίες που γοητεύουν και συναρπάζουν γραμμένες για τα Ελληνόπουλα όλων των εποχών από ένα μεγάλο συγγραφέα που αγάπησε τα παιδιά και έγραψε γι' αυτά ανεκτίμητες σελίδες. (Από την παρουσίαση στο οπισθόφυλλο του βιβλίου)...